December 14, 2021 – Hum Bhojpuria\nHum BhojpuriaDecember 14, 20211min3120\nHum BhojpuriaDecember 14, 20211min2570\nबिहार के पश्चिमोत्तर, नेपाल-उत्तर प्रदेश के सीमावर्ती जिला चंपारण के एगो भौगोलिक, ऐतिहासिक आ सांस्कृतिक दृष्टि से मशहूर आ महत्वपूर्ण शहर । उत्तरे-दखिने लमा-लामी बसल हमनी के शहर में एगो रेलवे स्टेशन जेकर नाम हरीनगर रहे, एगो हाई-स्कूल, एगो संस्कृत हाई स्कूल, दु गो मिडिल स्कूल आ तीन-चार गो प्राइमरी स्कूल रल स। प्राइवेट स्कूल के कौनो नामो-निशान ना रहे ओ घरी। एगो सिनेमा घर, ” हिन्द-सिनेमा “, चीनी मिल आ सबसे मशहूर प्राचीन शिव मंदिर रहे। शिव मंदिर तबो रामनगर के पहचान रहे आ आजो पहचान बा।\nई सब त हो गइल हमरा शहर के एगो संक्षिप्त परिचय, अब कुछ हमरो बारे में जानी लोगन। बाबू जी हमार ओतहिए ” हरीनगर उच्च विद्यालय ” में शिक्षक रनी। हमनी के तीन भाई आ एगो सबसे बड़ बहिन रहे। हम माझिल रनी। माई-बाबू जी आ हमनी के चार भाई-बहिन के परिवार के बाबू जी अपना औकात भर ठीक-ठाक से चलावत रनी। भैया आ दीदी के जनम के बाद बाबू जी गांव से रामनगर आ गइनी। हमार आ हमर छोट भाई के जनम-करम एतहीये भइल।\n” चल रमेश साधु बन जाइल जाव।”\n“काहे रे, साधु काहे बनल जाई?”\n” घर में कौनो भैलू नइखे। जेकरे मन करsता, लतिया देता।\nअइसन घर में रह के आदमी का करी।”\n” बाक, घरे त हमु पिटानी त का घर-दुआर छोड़ के साधु बन जाइल जाई?”\n“इंहा काहे सुतल बाडs हो, कहां घर ह?\n“बोलत काहे नइखs, काहे इहां सुतल बाड़s ?\nगौरी – हमार पैतृक गाँव\nHum BhojpuriaDecember 14, 20211min2320\nलेखक: डॉ. रंजन विकास\nगौरी हमार पैतृक गाँव हऽ। दरौली प्रखण्ड के अन्दर पड़ेला। हमार गाँव तीन नदी के बीच में घिरल बा। गाँव के पूरब में झरही नदी, दक्खिन में सरयू नदी आ पच्छिम में निकारी नदी बा। एकरा बादो हमरा गाँव में आज ले कबहूँ बाढ़ नइखे आइल। लगभग हर साल गर्मी आ बड़ा दिन के छुट्टी में गाँव जाए के सिलसिला स्कूली पढ़ाई ले बनल रहे। पचरुखी से हमरा गाँव जाए के तीन गो राहता बा। पहिला, पचरुखी स्टेसन से पसिन्जर गाड़ी से मैरवा स्टेसन आ उहाँ से दरौली वाला बस धके दोन चिमनी पर उतर के पूरब दिसा में एक कोस पैदल चलला के बाद हमनी गौरी पहुँची सन। एह राहे एगो बरसाती नदी “निकरी” हेले के पड़त रहे, जवन गर्मी के दिन में एकदम सूखल रहत रहे, बाक़िर बरसात के दिन में कहीं डांड़ भर त कहीं छाती भर पानी हेले के पड़त रहे। ओह समय नाव के कवनो सुविधा ना रहे। अब बड़की दोन के सोझा ओही नदी पर पुल बन गइल बा आ हमरा गाँव ले पक्की सड़क हो गइल बा। दोन में एगो बहुते पुरान किला के खण्डहर बा, जे महाभारत के कौरव आ पांडव के महान गुरु द्रोणाचार्य के रहे, अइसन लोग के मान्यता बा। दोसर राहता भारत के पहिलका राष्ट्रपति आ भारतरत्न डॉ० राजेन्द्र प्रसाद के गाँव जीरादेई होत नरिनपुर आ शिवपुर होत झरही नदी हेलला के बाद बिसवनिया होके गौरी पहुँचल जाव। एह राहे पैदल चार कोस चले के पड़त रहे। जीरादेई से गाँव ले कवनो सवारी के सुविधा ना रहे। एही से एह राहे लोग के आइल-गइल कमे होत रहे। बाबूजी से सुनले रहनीं कि पहिले पुरनिया लोग के आवे-जाए के इहे राह रहे, जहाँ अब सीवान से गाँव ले सवारी के सुविधा हो गइल बा। तिसरका राहता सीवान से हुसेनगंज, फरीदपुर, आन्दर होत असांव पहुँच के फेर उहाँ से पैदल एक कोस ज़मीन चलला के बाद नाँव से झरही नदी हेले के पड़े। ओकरा बादे गाँव पहुँचल जाव, बाक़िर सीवान से असांव के कवनों सीधा सवारी ना रहे। सवारी रहबो कइल त खाली आन्दर ले रहे। आन्दर से असांव पैदले नापे के पड़त रहे आ फेर असांव से गाँव के पैदल राहता अलगे रहे आ बीच में झरही नदी हेले के पड़त रहे। एही से एह राहे हमनीं के गाँव आइल-गइल कमें होत रहे। जादेतर पहिलके राहे गाँव आइल-गइल होखे।\nब्रिटिश शासन काल में एयर फ़ोर्स बेस, पानागढ़ में बड़का बाबूजी धर्मनाथ प्रसाद स्टोर सहायक के पद पर नोकरी करत रहनीं। कम पढ़ल-लिखल रहला के बादो खूब फर्राटेदार अंग्रेजी बोलत रहनीं। अमेरिकन सोल्जर बड़ी मानत रहले सन। दोसरका विश्व-युध्द के बाद जब अमेरिकन ट्रूप लवटे लागल, ओह घरी ओकनी के समझवला के बादो बड़का बाबूजी नोकरी छोड़ के गाँव लवटे के मन बना लेले रहनीं। गाँव लवटला के बाद खेती-बारी के सिलसिला शुरू कइनीं आ उहाँ के जिनगी के आखिरी समय ले खेती-बारी के सिलसिला बहुते बढ़िया से निबहल। बड़का बाबूजी के गाँव के राजनीति से कवनो मतलब ना रहत रहे। एकदम निष्पक्ष रहत रहनीं, जेकरा चलते हर जाति आ तबका से उहाँ के मधुर सम्बन्ध बनल रहल। गाँव-जवार के लोग का बीच में बड़का बाबूजी धर्मू लाल भा चाचा के नाम से जानल जात रहनीं। पता ना काहे तीन पीढ़ी के लोग जइसे कि दादा, बाप आ बेटा उहाँ के चाचा कहत रहे ? आज ले ई बात हमरा समझ में ना आइल।\nजइसन गाँव के पुरनिया लोग बतावत रहे कि हमार दादा स्व० वंशीधर प्रसाद अपना जमाना के पहिलका ग्रेजुएट रहनीं आ वर्मा देस के राजधानी रंगून में शिक्षक रहनीं। जब गाँव आईं त लोग के बीच में पढ़ाई के महत्त्व पर जोर देत रहनीं। दादाजी के देखल त दूर के बात रहे। कवनो फोटो भी ना रहे, जवना से उहाँ के आकृति के कवनो रूपरेखा के अंदाज लगावल जा सके। एगो किताब पर उहाँ के हस्ताक्षार ही एकमात्र स्मृतिशेष बाचल बा। बाबूजी आ बड़का बाबूजी के बचपने में हमार दादा आ दादी परलोक सिधार गइल रहे।\nगौरी नाम के दूगो गाँव बा। दोन चिमनी के पच्छिम में मिसिर लोग के गौरी बा आ पूरब में हमार गाँव गौरी बा, जवन बाबू साहेब के गौरी नाम से जानल जाला। हमरा गाँव में राजपूत लोग के संख्या बेसी रहे। ओह समय लगभग बावन घर राजपूत के रहे। आउरो सब जाति रहे, बाक़िर एको घर ब्राम्हण आ भूमिहार ना रहे। गिन-चुन के कायस्थ लोग के दूगो घर रहे – एगो हमनी के घर आ दोसर हमनी के पटीदार बिकाऊ लाल के। आज कायस्थ जाति में एको परिवार गाँव पर नइखे। दुनू घर में ताला लटकल बा। रोजी-रोटी ख़ातिर सभे गाँव से बहरिया गइल।\nसाँच कहीं त ओह समय में हमार गाँव एकदम अटट देहात रहे। अगर कवनो राहगीर दरवाजा पर पहुँच जाव त गुड़ के भेली के एक टुकी आ एक लोटा पानी छोड़ के दोसर कवनो चीज से ओकर स्वागत कइल संभव ना होखे। बिजली, सड़क, आवे-जाए के कवनो सवारी, दउरी-दोकान भा स्वास्थ्य सुविधा त रहबे ना कइल। गाँव में खाना बनावे ख़ातिर गैस आ कोयला के भी कवनो सुविधा ना रहे। आमतौर पर रहर के खूंटी आ ओकर झांगी, मकई के ढाठा आ मकई के बाल के लेंढ़ा, धान के भूसी, लकड़ी आ गोंइठा जलावन के नाम पर रहत रहे, जवना के लोग पूरा साल भर ख़ातिर जमा कर के रखत रहे। अगर बरसात में जलावन भींज जाव त रसोई में खाना बनावत बेर बड़ दिकदारी होखे। चूल्हा जरावे ख़ातिर लोग एक दोसरा के घर भा घोनसार से कलछुल में आग के भउर माँग के ले आवत रहे आ ओही से चूल्हा जरावे। कई बेर हमहूँ घोनसार से कलछुल में आग के भउर ले आवत रहनीं। माचिस के उपयोग तबे होखे, जब कबो ढेबरी चाहे लालटेन जरावे के पड़े भा कवनो पूजा पाठ होखे। हमरा इयाद बा कि जादेतर घर में लोग कद्दू, नेनुआ आ तरोई के तरकारी बनावते ना रहे, काहेंकि ई सब तरकारी बनावत बेर कड़ाही में एतना जादे पानी छोड़ देत रहे, जवना के सुखावे में जलावन के खरचा जादे होत रहे। ओह समय हर घर में जलावन बहुत सीमित मात्रा में रहत रहे। अगर केहू के घर में कबहूँ कद्दू, नेनुआ आ तरोई के तरकारी कबो बनबो करे त ओह में छर-छर पानी रहत रहे।\nअभाव त बहुते रहे, तबो आपसी मेल-मिलाप आ भाईचारा के चलते सामाजिक तानाबाना बहुते नीक रहे। खरीद फरोख्त करे के अवकात बहुते कम लोग के रहत रहे। निहायत जरुरी सामान जइसे नून, तेल, मसाला, साग–सब्जी, मछरी भा आउर कवनो चीज के खरीदारी करे के होखे त अनाज से बदलेन होत रहे। ओहू में अगर मोट अनाज होखे त जादे अनाज देबे के पड़त रहे। गृहस्थ परिवार में केतनो संपन्नता रहत रहे, बाक़िर नगदी के अभाव त रहबे कइल। गाँव-जवार में बहुते लोग अइसनो रहे, जेकरा गोड़ में चपल रहल त दूर के बात रहे। देह पर सही-सलामत कवनो कपड़ा भी ना रहत रहे। जाड़ा के मौसम त एह लोग ख़ातिर सराप जइसन ही रहे। जब देह पर ही मोसलम कपड़ा ना रहत रहे त ओह लोग के ओढ़ना-बिछौना के बारे में का कहे के बा ? आमतौर पर पुअरा ही बिछौना के काम करत रहे। बोरा ओढ़ना आ बिछौना दुनू के कामे आवत रहे। केहू-केहू धोती भा एगो पातर चादर से ही ओढ़ना के काम चलावे। रात में जब जाड़ सेके लागे भा पाला बर्दास से बहरी हो जाव त लोग उठके कऊड़ा तापत रात बितावे। जे संपन्न किसान रहे, ओकरो लगे अइसन कवनो सुबहित कपड़ा ना रहत रहे, जे पहिर के हित-नाता में कवनो शादी-बियाह के मोका पर जा सके। हमरा आजो इयाद बा कि लगन में जब गाँव-जवार के लोग के कहीं भी हित-नाता में शादी-बियाह भा आउर कवनो मोका पर जाए के पड़त रहे त अक्सर बड़का बाबूजी से धोती-कुर्ता आ जूता पहिरे ख़ातिर माँग के ले जात रहे लोग। ऊ लोग अपना कंधा पर धोती-कुर्ता धइले आ हाथ में जूता लेहले अपना रिश्तेदारी जाए ख़ातिर निकल जात रहे। पैदल चलत-चलत जब कुटुम्ब के गाँव नियरा जाव त कवनो इनार भा चापाकल पर जाके आपन हाथ आ गोड़ रगड़-रगड़ के धोवे आ कुल्ला-गलाला करे। एह से सऊँसे राहता के थकान तनी कम हो जात रहे। ओहिजा आराम से धोती-कुर्ता आ जूता पहिर के तइयार होखे। ओकरा बादे रिश्तेदार में पहुँचत रहे। रिश्तेदारी से लवटला के बाद धोती-कुर्ता धोवा के आ जूता झार-झुर के बड़का बाबूजी के वापस लवटा देत रहे। एही सब काम ख़ातिर बड़का बाबूजी अलगे से एक-दू सेट धोती-कुर्ता रखत रहनीं।\nहमनी के दुआर पर एगो बड़हन इनार रहे, जे चाचा के इनार नाम से जानल जात रहे। एह इनार के चारू ओर गोलाहे बड़हन चबूतरा बनल रहे, जवन ज़मीन से लगभग तीन फीट ऊँच रहे। एह चबूतरा पर रोज एक भोरे से देर रात ले एक से एकाल रोचक नजारा देखे-सुने के मिलत रहे। भोरहीं से चहलकदमी शुरू हो जाव। अड़ोस-पड़ोस के घर में पानी पीये, बर्तन धोवे, खाना बनावे आ औरतन के नहाए ख़ातिर डोल से पानी भर के ले जाए के सिलसिला दिनों भर लागल रहत रहे। दतुअन करत लोग एक भोरे इनार पर पहुँच जात रहे आ चबूतरा पर घंटों बइठकी होखे। बतकही के ना त कवनो ओर रहत रहे आ ना कवनो छोर। ओही में खूब हँसी-ठाठा के बात होखे। पूरा जवार के सगरी खबर एहीजा सुने के मिल जाव। कबो-कबो अइसन मजगर बात होखे कि दुआर से हटे के मन ना करे। जब तनी धूप निकले त एही चबूतरा पर लोग के नहाइल शुरू होखे। ओहिजा कुछ लोग लोटा में जल लेहले सूरज भगवान के जल ढ़ारे। ई सिलसिला रोजे दूपहरिया ले चलत रहे। दिन में गाँव के कुछ औरत सब चबूतरा पर अनाजो सुखावत रहे। साँझ होते चबूतरा पर लोग के जुटान शुरू हो जाव आ फेर शुरू होखे उहे बतकही, हँसी-ठाठा के बात आ हेने-होने के गरमा-गरम खबर। गर्मी में जब बइठकी खतम होखे, तले इनार के चबूतरा पर सूते ख़ातिर अगल-बगल से दस से पन्द्रह आदमी रोजे पहुँच जात रहे। साँच कहीं त ई इनार आ एकर चबूतरा हमनी के दुआर के एगो बड़हन रौनक रहे।\nएही इनार के एगो रोचक प्रसंग याद आ रहल बा। एगो रहली बीजू बो। सऊँसे गाँव के भउजाई लागत रहली। उनका से लोग खूबे हँसी-ठाठा करे, बाक़िर ऊ अकेले ही सब पर बीस पड़त रहली। अकेले में उनका से केहू मज़ाक करे के जल्दी हिम्मत ना करे। रोज सबेरे-साँझ के बेर हमनीं के इनार पर डोल से पानी भरे आवस। जसहीं इनार में आपन डोल डलले रहस, ठीक ओही बीचे गाँव के कवनो लइका दूरे से उनका के रिगा देव – ‘लड्डू लाते मारेली आ जिलेबी दांते काटेली।‘ ई बात सुनते बीजू बो आपन डोल आ ओकर रसरी ओसहीं इनारे में छोड़-छाड़ के ओह लइका के पीठियावे लागस। लइका आगे-आगे भागल जाव आ ई ओकरा के पीछे-पीछे चहेटत रहस। बीजू बो से केहू के जीतल एतना आसान ना रहे। ऊ त अपने दस गो मरद के बराबर रहली। आखिर में ऊ लइका आपन हार मान लेव। तब जाके ओकरा के छोड़स। लगभग रोजे इनार में काँटा डाल के उनकर डोल निकलाव।\nहमरा गाँव में कवनो तरह के सरकारी भा प्राइवेट स्वास्थ्य सेवा के सुविधा ना रहे। दू किलोमीटर के दूरी पर बिसवनिया गाँव बा। ओही से सटले झरही नदी के बाँध पर एगो सरकारी स्वास्थ्य उपकेंद्र रहे, जहाँ एगो केरालियन ए०एन०एम० रहत रहे। ओहिजा कवनो दवाई रहते ना रहे। गाँव से आठ किलोमीटर के दूरी पर दरौली प्रखंड मुख्यालय में एगो सरकारी प्राथमिक स्वास्थ्य केंद्र रहे, जहाँ एम०बी०एस० डॉक्टर उपलब्ध रहे, बाक़िर पूरा जवार भर में कतहूँ एम०बी०एस० डॉक्टर ना रहे। कहीं-कहीं आर०एम०पी० डॉक्टर जरुर भेंटा जात रहे। गाँव भा आसपास में दवाई के कवनो दोकान भी ना रहे। अगर कवनो दवाई के जरूरत पड़ जाव त ख़रीदे ख़ातिर दरौली भा शिवपुर जाए के पड़त रहे। हमरा गाँवे सप्ताह में एक भा दू दिन नागा पर एगो आर०एम०पी० डॉक्टर आपन राजदूत मोटरसाइकिल से आवत रहले। उनकर मोटरसाइकिल भी एतना पुरान रहे कि चलते-चलते बीचे में बन्द हो जाव। हमेसा खराबे रहत रहे। गाड़ी स्टार्ट करे ख़ातिर डॉक्टर साहेब किक मारत-मारत एकदम फेनेफेन हो जात रहले, तबो उनकर मोटरसाइकिल जल्दी स्टार्टे होखे के नामे ना लेव। आखिर में हारपाछ के गाँव के लइकन से ठेलवावस, तब जाके उनकर मोटरसाइकिल स्टार्ट होखे। डॉक्टर साहेब जाति के तेली रहले। उनकर असली नाम केहू जानतो ना रहे। सभे उनका के तेलिया डॉक्टर साहेब के नाम से जानत रहे आ एही नाम से उनका के बोलइबो करे। उनका मुँहो पर सभे तेलिया डॉक्टर साहेब कहे, बाक़िर एह सम्बोधन के ऊ कबहूँ बाउर ना मानत रहले। कवनो लइका आके बोले ए तेलिया डॉक्टर साहेब ! माई बेराम बिया, चल के तनीं देखलीं। डॉक्टर साहेब जाके देखस आ अपना पास से दवाई भी देस। अगर पानी चढ़ावे भा सुई देबे के जरुरत होखे त उहो काम करस। अइसे डॉक्टर साहेब फीस के नाम पर अलगा से रुपया-पइसा ना लेत रहले, बाक़िर सुई, दवाई आ पानी चढ़ावे के जवन चार्ज होखे, ओही में आपन फीसो हनठ के जोड़ देत रहले।\nएगो रोचक घटना इयाद पड़ रहल बा। घर के आँगन के दक्खिन छोर पर चउका रहे। बड़की अम्मा खाना बनावत रहली। चउका के ठीक सामने आँगन में हमनी के बाल-मण्डली के गपशप चलत रहे आ खेल भी होत रहे। एही में हमार चचेरा भाई पुनु माने रंजन आलोक कुछ खुटचाली करत रहले। चउका में बइठल बडकी अम्मा उनकर सब खुटचाली देखत रहली आ ओहिजा से उनका के बार-बार मना भी करत रहली। कतनो मना करस बाक़िर पुनु मनबे ना करस। उनकर खुटचाली खतम होखे के नामे ना लेव। आजिज़ आके खीस में बड़की अम्मा उनका ऊपर छोलनी चला देहली। छोलनी हवा में लहरात आलोक के नाक से लागत थोड़े दूर पर जाके गिरल। उनकर नाक के एगो कोना कट गइल। खून बहे लागल। खून देख के सभे घबरा गइल। घर में अफरा-तफरी मच गइल। सभे परेसान रहे। विचार भइल जे शिवपुर लेजा के डॉक्टर से मरहम-पट्टी करावल जाव। उनका साथे पैदले एक कोस ज़मीन चल के झरही नदी हेलत हमनी के शिवपुर पहुँचनीं सन। उहाँ एगो आर०एम०पी० डॉक्टर भेंटाइल। दूगो टाँका पड़ल आ एगो सुई घोंपाइल। डॉक्टर खाए के कुछ दवाई भी देहलस। दवा लेके फेर पैदले झरही नदी हेलत बिसवनिया होत हमनीं के गाँवे पहुँचनीं सन। शिवपुर के बात आइल त एगो आउर प्रसंग इयाद पड़ गइल। पहिले हमरा गाँव में कवनो आटा चक्की ना रहे, जवना के चलते गेहूँ पिसवावे ख़ातिर शिवपुर जाए के पड़त रहे। बाद में जब हमरा गाँव में सरल लोहार के घरे आटा चक्की बइठल त गेहूँ पिसवावे में तनी सुबहिता हो गइल।\nबड़का बाबूजी के एगो लंगोटिया इयार रहले धारी सिंह। उनका के हमनी सभे धारी बाबा कहत रहनीं। रोज साँझ आ सबेरे दुनू आदमी के मिलल-जुलल होत रहे। कवनो समस्या के एक-दोसरा से साझा करत रहे लोग। बुझाव जइसे एह लोग के एक दोसरा में परान बसेला। आपस में अइसन भुनुर-भुनुर बतियावे लोग कि बगले में बइठल आदमी के ना त कुछ सुनाई पड़े आ ना कुछुओ बुझाव जे का बतियावता लोग। कतहीं भी जाए के होखे त एके साथे जात रहे लोग। पूरा गाँव-जवार में धारी-धर्मू के जोड़ी बहुते नामी रहे। जर-जमीन के खरीद-बिक्री दरौली में होत रहे, काहेंकि सबसे नजदीक रजिस्ट्री कचहरी दरौली में रहे, जे हमरा गाँव से करीब आठ किलोमीटर के दूरी पर रहे। आवे-जाए ख़ातिर पैदल छोड़ के दोसर कवनो सवारी के साधन ना रहे। जवार में केहू के भी जमीन के जब खरीद भा बिक्री होखे त ऊ लोग अपना साथे बड़का बाबूजी के रजिस्ट्री कचहरी जरूर लेके जात रहे। साथे-साथे धारी बाबा जात रहले। बड़का बाबूजी के जर-जायदाद के दस्तावेज के बढ़िया जानकारी रहे। रजिस्ट्री कचहरी के प्रक्रिया आ दस्तावेज के लिपि से परिचित भी रहनीं। हमरा इयाद बा जे गर्मी के दिन में बड़का बाबूजी दरौली से लवटत बेर गोड़रा मछरी जरुरे लेके आवत रहनीं। दरौली में सरयू नदी रहला के चलते गोड़रा मछरी आसानी से मिल जात रहे। ओह समय गोड़रा मछरी दस रुपया में एक सेर मिलत रहे। नाप-तौल ख़ातिर बटखरा में छटाक, सेर, पसेरी आ मन चलत रहे। किलोग्राम के कवनो चलन ना रहे।\nहमार गाँव के जमीन बहुते उपजाऊ रहे। जादेतर धनहर खेत रहे। धान के पैदावार भी जादे होत रहे। एकरा अलावे मकई, मसुरिया, टंगुनी, कोदो, मडुआ, चिना, अरहर, मटर, सरसों, तीसी, पटसन, गन्ना, आलू, पियाज आ साग–सब्जी के उपज भी बढ़िया होखे। गेहूँ के फसल लगभग नाहिए के बराबर होत रहे। बाकिर जौगोजई के खेती खूब होखे। जौगोजई में जौ के मात्रा जादे रहत रहे आ गेहूँ नाम भर के रहत रहे। दवनी-ओसवनी के बाद जब जौगोजई घरे आवे त ओह में से औरत लोग बइठल-बइठल लगभग दस किलो ले गेहूँ चुन के अलगे निकालत रहे आ ओकरा के छठब्रत ख़ातिर नेमहा रख देत रहे। छठ पूजा के समय एही गेहूँ के जांत में पिस के आटा तइयार कइल जाव, आ ओकरे ठेकुआ पाके, जवन अरघ पर चढ़ावल जाव। हर घर में असहीं होत रहे। जौगोजई के आटा के रोटी होखे त तनी मोटाह, बाक़िर खाए में खूबे मीठ आ सवदगर लागे। रफेज भी बहुते रहत रहे, जवन स्वास्थ्य के लिहाज़ से बढ़िया रहत रहे। एगो अइसन समय आइल कि जौ के खेती साफे बन्द हो गइल। जौ के जगह पर लोग गेहूँ बोए लागल। अब त पूरा गाँव-जवार में खोजलो पर पूजा-पाठ ख़ातिर जौ ना भेंटाला। बाजार से ही खरीदे के पड़ेला।\nकबो-कबो अंधविश्वास के सामाजिक मान्यता मिल जाला, जवना के कवनो वैज्ञानिक आधार ना होखे। तबो लोग एगो परम्परा के रूप निभावे लागेला। एही परम्परा के निभावे में पहिले हमरा गाँव में कबहूँ चना ना बोआत रहे। आमलोग के अइसन धारणा रहे कि हमनी के गाँव में चना बोअल ना सहेला। एक बेर हम बड़का बाबूजी से चना बोए ख़ातिर बहुते जिद कइनीं। बड़का बाबूजी मनबे ना करीं आ हम रहनीं जे अपना जिद पर अड़ल रहनीं। बड़का बाबूजी के लगे लरिआइल रहत रहनीं आ बार–बार एके गो रट लगवले रहनीं। आखिर में हार पाछ के बड़का बाबूजी चना बोए ख़ातिर तइयार भइनीं। ओही साल नवरा के गढ़ई के बगल वाला खेत में चना बोआइल। पूरा गाँव-जवार में कानाफूसी शुरू हो गइल। लोग तरे-तरे के बात करे लागल। धारी बाबा आके सब बात बड़का बाबूजी से बतावस। एक दिन धारी बाबा घरे आइल रहले। बड़का बाबूजी से कहत रहले – ‘धर्मू ! काहें अइसन काम कइलऽ हऽ ? पूरा जवार में हल्ला बा। लोग तरे-तरे के बात करत बा। तू जानते बाड़ऽ कि गाँव-जवार में चना बोअल ना सहेला। तहरा ना बोए के चाहत रहे।‘ बड़का बाबूजी कहनीं – ‘अरे लइका के मन रखे ख़ातिर छव कट्ठा में चना बोवा देहनीं। जइसे आउर सब फसल बोआला, ओसहीं चना भी एगो फसल हऽ। अगर बोआइए गइल त एह में हरजे का बा ? छोड़ऽ गाँव के लोग के बात। अब त बोआ गइल बा। अब अगिला साल देखल जाई।‘ चना त खूबे लहलहाई। देख के मन गदगद हो जाव। चना के साग भी खूब खाए के भेंटाइल। गाँव के लोग भी खूब चना के साग खोंट के खइले रहे। गाँव-जवार के लोग मोटा-मोटी आधा खेत के चना के झांगी उखाड़ के खा गइल रहे। ओकरा बादो बहुते चना भइल। अगिला साल से पूरा गाँव-जवार में चना बोआए लागल।\nबात ओह समय के हऽ, जब भैया आ हम पटना में पढ़त रहनीं। छठ में सभे पचरुखी से गाँव चल गइल रहे। हमनी के भी पटना से गांवे जाए के विचार भइल। ओह समय पटना में गंगा नदी पर कवनो पुल ना बनल रहे। उत्तर बिहार जाए ख़ातिर स्टीमर से गंगा नदी हेले के पड़त रहे। भैया आ हम सबेरहीं गाँव जाए ख़ातिर पटना से निकलनी सन। बाँसघाट पहुँचला के बाद बच्चा बाबू के स्टीमर से गंगा नदी हेल के पहलेजा पहुँचनी सन। पहलेजा घाट से सरकारी बस स्टैंड पैदल जाए में पाँच से सात मिनट लागत रहे। ओहू में बस धरे ख़ातिर आपन बक्सा-पेटी माथा पर भा हाथ में लेहले धउर के जाए के पड़त रहे। ना त बस में बइठे के जगह ना भेंटाव। बस में खड़े-खड़े जाए के पड़े। उहाँ से सरकारी बस से सीवान आ सीवान से दरौली के प्राइवेट बस धराइल। दोन पहुँचे से पहिलहीं किरिन डूब गइल रहे। हमनी के आगपाछ में पड़ल रहनीं कि अंधेरा में निकरी नदी कइसे हेलल जाई ? एक त एकदम सूनसान राहता आ ओह पर से किरिन डूबला के बाद नदी के विकराल रूप देख के असहीं भयावह लागे। भैया कहलन कि बड़की दोन में ही उतर जाए के आ ओहिजा बच्चा बाबू के इहाँ रात में ठहर जाव। बच्चा बाबू दोन के नामी आदमी रहले। उनकर कई गो बस चलत रहे। ऊ बाबूजी आ बड़का बाबूजी से परिचित रहले। हमनी दुनू भाई उनका इहाँ पहुँच के आपन परिचय देहनी। बहुते खुश भइलन। बाबूजी आ बड़का बाबूजी के हालचाल पुछलन आ हमनी के रात में रुके के इन्तजाम भी करवले। रात के मछरी-भात खइला के बाद आराम से सूतनीं सन। एक भोरे उठ के फ्रेश भइला के बाद भरपेटाहे नाश्ता भइल। ओकरा बाद हमनी के गाँवे जाए ख़ातिर निकल गइनीं। निकरी नदी के गहराई त जादे ना रहे, बाक़िर नदी बड़ी छितनार रहे। कहीं डांड़ भर त कहीं छाती भर पानी हेलत करीब नौ बजे सबेरे हमनी के गाँव पहुँचनीं सन।\nगाँव गइला के एगो अलगे मज़ा रहत रहे। आजो ओसहीं लागेला। खेत-खरिहान घूमल, गर्मी के दिन में आन्ही-बतास अइला पर एके सांस में नवरा के गढ़ई वाला बगइचा में धउर के आम आ जामुन चुनल, हल से जोतल खेत हेंगावत बेर हेंगा पर बड़का बाबूजी के दुनू गोड़ के बीच बइठ के मज़ा मारल, बैल से गेहूँ के दवनी कइल, चलत पछुआ में ओसवनी के नजारा, खेत पटावत बेर इनार पर चलत राहट भा ढेकुल के ठंढा-ठंढा पानी पीअल, सीजन में मकई के खेत के बीच मचान पर बइठ के होरहल भुट्टा के सवाद लिहल, जाड़ के रात में दुआर पर कउड़ा तापे के बेरा बइठल-बइठल तीन-चार गो उँख चाभल, ओही कउड़ा में कोन पका के ओकरा के खपड़ैल के ओरी पर रात भर ओस में छोड़ल आ होत भिनसहरे ओकर सवाद लिहल, कोल्हू से पेरात उँख के रस पीअल आ एह रस के बनल रसिआव के सवाद लिहल, ताजा-ताजा महिया खाइल, धान के खेत में लागल पानी में बन्सी से टभका पर मछरी मारल, ढेकी के कुटल सुरका चिउरा के सवाद लिहल, लगन के दिन में चोरी-छिपे लौंडा नाच देखल, जतरा पार्टी के अइला पर रामलीला देखल आजो इयाद बा। एह सब में जवन मज़ा मिलत रहे, ओकर बाते कुछ आउर रहे। समय के साथे सम्पन्नता त बहुते बढ़ल, बाक़िर ओइसन मज़ा फेर कबहूँ ना भेंटाइल। साँच कहीं त ऊ सब एगो अलगे दुनिया रहे, जे अब सपना जइसन लागेला। कतनों अभाव रहे, बाक़िर “मन चंगा त कठउती में गंगा” कहावत सोरहो आना सही रहे। ओह ज़माना में सीमित संसाधन के साथे आदमी के जरूरत भी सीमित रहत रहे। थोड़-थाड़ जवने साधन रहत रहे, ओही में खूब मस्ती रहत रहे। बाबूजी के कहल एगो बात हमरा आजो इयाद बा कि जे आदमी आपन जरूरत के जेतने सीमित रखी, ओकरा ओतने कम मानसिक तनाव रही आ ओतने जादे सुखी रही। आज आदमी भले भौतिकवादी सुख-सुविधा से संपन्न त हो गइल, बाकिर पहिले जवन मन के सुख मिलत रहे ऊ त अब गूलर के फूल हो गइल। अब बुझाला जे बाबूजी के जवन सोच आ विचार रहे ऊ केतना सार्थक रहे।\nहमार गाँव बाबू साहेब के गाँव हऽ। जातिगत सोभाव के चलते ओह लोग के दबंगई कवनो नया बात ना रहे। पहिलहूँ थोड़-बहुत दबंगई त रहते रहे, बाक़िर एगो सीमा के भीतरे रहत रहे। लोकलाज आ मान-मार्यादा के तनी खेयाल रहत रहे। साँच कहल जाव त एही भावना के चलते समाज के तानाबाना मजबूत रहत रहे। जब समाज-परिवार बा त लोग के सोच-विचार में अंतर भइल स्वभाविक बा। बाकिर मतभेद जब मनभेद के रूप में बदल जाला त उहाँ अहम् आ आन के जनम होला, जवन सामाजिक संरचना के तार-तार करे में कवनो कसर ना छोड़े। अइसने कुछ हालत हमरा गाँव के हो गइल रहे। देखते-देखते बाबू साहेब लोग दू खेमा में बँट गइल। एकरा बादो हमरा गाँव के जादेतर लोग के राजनीति से कवनो सरोकार ना रहत रहे। एगो रहले गोविन्द सिंह, जे हमरा गाँव के राजनिति के असली केंद्र बिंदु रहले। साँच कहल बा कि अगर टोकरी के एगो आम सड़ जाव त पूरा टोकरी के आम के सड़ा देला। कुछ अइसने हाल हमरा गाँव के भी रहे। एकाध आदमी के सवारथ के चलते सँउसे गाँव के परिवेश बदरंग हो गइल। देखते-देखते गाँव में पहिले जइसन ना त माहौल रह गइल आ ना पहिले जइसन सोच वाला लोग। सब कुछ उलट-पलट हो गइल।\nसन् 1973 आवत-आवत हमरा गाँव–जवार के राजनीति एगो अलगे राह धलेले रहे। हमरा गाँव में चरमनी के गड़हा पर कब्जा करे के चक्कर में एके दिन में तीन आदमी के लाश गिरल। अब लोग गोलबंद होखे लागल रहे, जवना के पूरा फायदा माले पार्टी के कुछ नेता लोग उठावल। हमरा गाँव में माले के एगो अलगे खेमा तइयार हो गइल। गाँव में कुछ नया नेता भी पैदा हो गइलन। देखते-देखते पूरा दरौली प्रखंड माले के गढ़ बन गइल। हमरा गाँव में माले के कुछ नेता लोग के आवाजाही बढ़े लागल। बाबू साहेब लोग के खिलाफ पूरा गाँव में लोग लामबंद होखे लागल। लमहर समय ले दुनू तरफ से ह्त्या के सिलसिला चलत रहल। माहौल एतना खराब हो गइल रहे कि गाँव जाए में डर लागे। साँझ होते लोग अपना-अपना घर के भीतर बन्द हो जात रहे। हालत अइसन हो गइल कि आपन जान बचावे ख़ातिर कुछ बाबू साहेब लोग त हमेसा ख़ातिर गाँव छोड़ दिहल आ फेर कबहूँ लवट के ना आइल। सब बिमारी के इलाज हो सकत बा, बाक़िर गलतफहमी आ शक के कवनो इलाज नइखे। एही बेमारी के चलते हमरा गाँव में कुछ निर्दोष लोग के भी ह्त्या हो गइल, जवना में एगो रहले नथुनी सिंह। उनकर मकान हमरा घर के ठीक सामने रहे। नथुनी सिंह गहिलापुर हाई स्कूल में हेडमास्टर रहले। लम्बा आ छरहरा बदन पर सफ़ेद धोती-कुर्ता में उनकर व्यक्तित्व बहुते निखरत रहे। रोज साइकिल से स्कूल जात-आवत रहले। सालो भर नाव से झरही नदी हेले के पड़त रहे। घर से स्कूल आ स्कूल से घर अइला के अलावे गाँव में उनकर कहीं भी बइठकी ना होत रहे आ गाँव के राजनीति से कवनो खास सरोकार भी ना रखत रहले।\nHum BhojpuriaDecember 14, 20211min2770\nगाँव जहां भारत के आत्मा बसत रहे उहाँ के जड़ में सियासी घुन लाग गइल बा। जनकवि कैलाश गौतम के एगो कविता बड़ा लोकप्रिय बा, ” गाँव गया था, गाँव से भागा” .. स्थिति ओहू से बदतर होत जा रहल बा।\nचुनौती बनल अवसर\nHum BhojpuriaDecember 14, 20211min1920\nलेखक- महेन्द्र प्रसाद सिंह\nसन 1990 के बात ह। हमार पहिलकी किताब, भोजपुरी नाटक, “बिरजू के बिआह” खातिर हमरे अखिल भारतीय भोजपुरी साहित्य सम्मेलन का ओर से जगन्नाथ सिंह पुरस्कार लेबे खातिर नेवतल गइल रहे। हमरा 26 मई 1990 के रेणुकोट पहुंचे के रहे। अखिल भारतीय भोजपुरी साहित्य सम्मेलन के 11वां अधिवेशन के आयोजन उंहवे भइल रहे। पुरस्कार, सम्मेलन के अध्यक्ष डा. विद्या निवास मिश्र का हाथे मिले वाला रहे। विज्ञान आ विधि के विद्यार्थी रहल हमरा अइसन इस्पात उद्योगकर्मी के साहित्य सृजन खातिर पुरस्कार मिलल बहुते बड़ बात रहे। खुशी आ उत्साह से भरल हम बोकारो स्टील सिटी से 25 मई के चल के 26 के रेणुकोट पहुँच गइल रहीं। दिनभर साहित्यकार मित्र लोगिन से भेंट मुलाक़ात में समय बीतल। आपन जवारी आ सबसे प्रिय कवि, कुमार विरल संगे कुछ बेसी समें बीतल। सांझ होते रेणुकोट के स्टेडियम खचा-खच भर गइल रहे। ओह दिन के आकर्षण रहे दिल्ली से आवे वाली आर्केस्ट्रा दल के प्रस्तुति।\nपुरस्कार के आखिरी कड़ी पर हमार नाम रहे। रात के करीब आठ बज के बीस मिनट होखे वाला रहे। पुरस्कार मिलते पाण्डेय कपिल जी हमरा कान में गते से कहनी, “महेंद्र जी, दिल्ली से जवन आर्केस्ट्रा टीम पाँच बजे सांझ के पहुँचे वाला रहे ऊ अभी ले आइल नइखे। गाड़ी पाँच घंटा लेट बिया। रउआ “बिरजू के बिआह” के कुछ डायलग सुना देब? हम अनाउंस कर दिहीं ? कपिल जी “बिरजू के बिआह” नाटक, सम्मेलन के अमनौर (7वां) अधिवेशन, सन 1982 में,रांची (9वां) सन 1985 में, बोकारो (10वां) सन 1988 में आ ओकरा अलावे पटना, रवीन्द्र भवन में देख चुकल रहीं। उहाँ के लागल कि ओह नाटक के संवाद सुना के, हम लोग के शांत कर लेब। सांच बात त ई रहे कि आयोजक लोगिन खातिर दर्शक के ओतना देर तक सम्हारल एगो भारी चुनौती रहे। हमरो खातिर एकल अभिनय से करीब7हजार से बेसी लोग के मनोरंजन कइल, आ ऊहो लगातार डेढ़ घंटा तक, बड़हन चुनौती रहे बाकि एगो बहुत बड़ अवसरो रहे- आपन हुनर देखावे के। कपिल जी के आँख में हम देखनी आ समस्या के गंभीरता आ अपना खातिर अवसर भांपत कहनी, “एनाउंस कर दिहीं ।”\nकपिल जी के आवाज़ गूंजल, “अब रउआ सभे के महेंद्र जी आपन “बिरजू के बिआह” नाटक के डायलाग सुनाइब जवन नाटक खातिर इहाँ के अबके पुरस्कार भेंटल हा।”\nदेखते-देखत, भरल-पूरल मंच खाली होखे लागल। मंच पर खड़ा रहे एगो माइक ओकरा पीछे हम। सोझा दर्शक के शोर शराबा आ हुटिंग के मिलल-जुलल तेज आवाज, “आर्केस्ट्रा-आर्केस्ट्रा” से स्टेडियम गूंजत रहे। मंच खाली हो गइल रहे आ हम शुरू हो गइल रहीं। माइक का सोझा खाड़ बोलत जात रहीं, बिना आवाज निकसले। बोले के माइम चलते रहे, तबले दर्शकदीर्घा से साफ साफ आवाज सुनाये लागल।\n….चुप…चुप… सुन स ना, का बोलता। थोरहीं देर में सन्नाटा छा गइल। हम गुरु गंभीर आवाज़ में कहनी, “त अब बोलीं ?” जोरदार ठहाका गूंजल। लोग हँसत-हँसत लोट पोट हो गइल। हा हा हा हा……अरे तबे ले चुप रहे!\nबिना कुछ बोलले ऑडिएंस के अइसन ठहाका हम पहिलहूँ देख चुकल रहीं। बोकारो ट्रेनिगं सेंटर के वार्षिकोत्सवन में जब हम आपन एकल प्रस्तुति खातिर मंच पर खड़ा होत रहीं त अइसहीं लोग बिना कुछ बोलले हँसत रहे।अब हम ओही आत्मविश्वास से भरल मंच पर आपन गोड़ जमा चुकल रहीं। लोग हँसत रहल हम मुस्कात रहनी। फेनु आपन अलग-अलग नाटकन के अंश सुनावत गइनी। लोग एक-एक शब्द पर ठहाका लगावत रहल। दस बज गइल रहे आने डेढ़ घंटा पर। कपिल जी गते से आ के कहनी। गाड़ी पहुँचहीं वाली बिया। आउर आधा घंटा घींची। हम उहाँ के चिंता मुक्त करत कहनी, “ठीक बा” आ कुछेक हास्य व्यंग्य आ अनुकृति सुनइनी। आधा घंटा बीतल आ दिल्ली से आइल गायन मंडली आपन साज-बाज मंच पर रखे लागल। हम विदा लेवे के अंदाज में लोग के तसल्ली देनी कि जेकर इंतज़ार में रउआ सभे रहीं ऊ दल पहुँच गइल बा। अब रउआ… तब तक गायक दाल के मुखिया (नाम इयाद नइखे) आके कान में कहलें, “दस मिनट आउरी सम्हारी हमनी के बस नेहा के आवत बानी जा। “हम समझ सकत रहीं कि गर्मी का मौसम में दिनभर के ट्रेन सफर के थकान क बाद नेहाइल केतना जरूरी बा। आ उहो जब रात भर गावे-बजावे के होखे तब। हम ओही साहस से आगे बढ़नीं । 30 मिनट बीत गइल। मण्डली के कलाकार मंच पर आके आपन-आपन साज बाज मिलावे के शुरू कर देले रहन।10 मिनट का बाद जब दल प्रस्तुति खातिर तैयार हो गइल, हम बिदा लेबे लगनी। आडिएंस के शोर उठल, “एगो आउर- एगो आउर”,5मिनट आउरी कुछ सुना के खानपुरी कइनी आ विदा लेनी। मने-मने कहनी, “रन जीतलअ ए महेंद्र सिंह”। ई हमार पहिलका आ आखिरी अवसर रहे जब हम अकेले सवा दू घंटा ले लोग के हंसावत रहनी। एकल नाटकन में कुछ रिकॉर्डेड म्यूजिक के भा टीम के नेपथ्य से भा मंच से सपोर्ट रहेला। एह में त ओइसन कुछ रहे ना। खैर सभे दिल खोल के सराहल। लखनऊ से आइल भोजपुरी लोक के संपादक श्रीमती डा राजेश्वरी शांडिल्य आ उनकर पति डा राम बिलास तिवारी जी हमरे लखनऊ में दू महीना बाद आयोजित होखे वाला आपन सांस्कृतिक कार्यक्रम के संचालन आ एकल प्रस्तुति खातिर नेवता दिहल लोग। आवे-जाये के ac2टियर के टिकट कटा के भेजलें आ कार्यक्रम के बाद सम्मानजनक उपहारो दिहलें। खैर ऊ त बाद के बात भइल। रेणुकूट में दोसरका दिने सांझ के कवि सम्मेलन रहे। कवि लोग से मंचो खचाखच ओइसही भरल रहे जइसे कि स्टेडियम। संचालन एगो वरिष्ठ कवि के हाथ में रहे। हमहूँ मंच के पिछला भाग में कविता सुनावे के अपना पारी के इंतज़ार में बइठल रहीं। कवि सम्मेलन नियम के उद्घोषणा भइल। पहिला राउंड में हर कवि के आपन बस एकेगो कविता सुनावे के बा। संचालक महोदय जेकर नाम पुकरलें ऊ कवि आके माइक संभार लिहलें। बाकि ऑडिएंस सुने के तैयारे ना रहे। ज़ोर-ज़ोर से लोग चिचियात रहन, “बोकारो-बोकारो”। पाण्डेय कपिल जी हस्तक्षेप कइनीं । संचालक महोदय से निहोरा कइनीं कि महेंद्र जी के लोग सुनल चाहत बा। उनहीं के पहिले बोला लिहीं। संचालक जी दर्शक के बुद्धिहीनता के आ कुरुचि के खूब कोसनी आ फेनु हार के हमरे आपन कविता सुनावे खातिर आमंत्रित कइनीं। जोरदार थपरी बजा के लोग स्वागत कईलस। हम आपन एगो हास्य व्यंग्य के कविता सुनइनीं आ अपना जगहा पर लवट अइनीं। लोग चिचियाइल, “एगो आउर- एगो आउर”। संचालक के पारा गरम भइल त कपिल जी खाड़ भइनी आ लोग के समझावे के कोसिस कइनी। बाकि सब बेकार। उहाँ के फेनु संचालक से कहनीं कि महेंद्र जी के बोला लिहीं। हमार फेनु बोलाहट भइल संगहीं उहाँ का दर्शक लोग से भी बहुते परेम से कवि सम्मेलन के नियमपूर्वक चलावे में सहयोग के मांग कइनी। दर्शक मान गइलें। हम आपन दोसरको हास्य व्यंग्य कविता सुनाके रेनूकूट के माटी आ उहाँ के दर्शक लोगिन के मनहीं मने प्रणाम कइनीं जे आजो हमरा जिनगी के एगो सबसे प्रेरक संस्मरण का रूप में ताज़ा रहेला। ओहि रेणुकोट में पढ़ल-बढ़ल मेधावी संपादक मनोज भावुक जी के पहल पर हम आपन संस्मरण के कागज पर उतारत बानी। उमेद बा कि उहाँ के एह संस्मरण के आपन पत्रिका में स्थान देब।\nHum BhojpuriaDecember 14, 20211min1460\nHum BhojpuriaDecember 14, 20211min1990\nHum BhojpuriaDecember 14, 20211min2350


होम > उत्पादों > विनील लेपित बाड़\n(विनील लेपित बाड़ के लिए कुल 24 उत्पादों)\nHebei Giant Metal Technology Co., Ltd. is one of the विनील लेपित बाड़ leading brands in China. It is the factory & supplier specializing in manufacturing विनील लेपित बाड़. Offer high quality विनील लेपित बाड़ atacheap wholesale price.\nTag: 358 जेल मेष , विनील लेपित बाड़ , बाड़ मैच 358 जेल\nउत्पाद वर्णन विनील लेपित रेजर बाड़ मैच 358 जेल मेष उच्च सुरक्षा 358 बाड़ एक बेहद मजबूत इस्पात मेष बाड़ लगाने प्रणाली है। इसमें क्षैतिज और ऊर्ध्वाधर जाल तार होते हैं जो लोगों को एपर्चर के माध्यम से अपनी उंगलियों को फिट करने से रोकने के लिए एक साथ...\nग्रीन विनील लेपित वेल्डेड वायर मेष बाड़\nTag: ग्रीन विनील बाड़ , विनील लेपित बाड़ , विनील लेपित वेल्डेड बाड़\nउत्पाद वर्णन ग्रीन विनील लेपित वेल्डेड वायर मेष बाड़ थोक3वक्र आयरन गार्डन बाड़ पैनल अपने घर को सुरक्षित रखने और सशस्त्र लुटेरों द्वारा किए गए सभी प्रकार के हमलों से सुरक्षित रखने के सबसे महत्वपूर्ण तरीकों में से एक है। यह बहुत सस्ती और सस्ता है...\nविभिन्न विनील लेपित ग्राउंड चेन लिंक बाड़\nTag: विभिन्न विनील लेपित बाड़ , विनील लेपित खेल बाड़ , ग्राउंड चेन लिंक बाड़\nउत्पाद वर्णन विभिन्न विनील लेपित ग्राउंड चेन लिंक बाड़ चेन लिंक बाड़ गैल्वेनाइज्ड या पीवीसी लेपित लौह तार से बना है, पार्क, टेनिस कोर्ट, हवाई अड्डे और अन्य स्थानों में एक श्रृंखला लिंक बाड़ प्रणाली बनाने के लिए पदों, ब्रेस और फिटिंग के साथ ठीक करने...


गुरुचि - विकिपीडिया\nऑर्डर (Order): Ranunculales\nजाति (Genus): Tinospora\nप्रजाति: T. cordifolia\nगुरुचि, गुरुची, चाहे गिलोय (बैज्ञा. नाँव: टीनोस्पोरा कार्डीफोलिया) एगो लता हवे जेकर पतई पान के पत्ता नियर होला। ई लता भारतीय उपमहादीप के गरम इलाका सभ में पावल जाले। परंपरागत रूप से आ आयुर्वेद में एकर इस्तेमाल कई गो बेमारी ठीक करे खातिर दवाई के रूप में होला। आम इस्तेमाल एकरे डाँटी के काढ़ा बनावल हवे। आयुर्वेद में एकर स्वरस, सत्व, चूर्ण आ घनबटी के रूप में इस्तेमाल होला। आमतौर पर जर-बोखार के दवाई मानल जाला बाकी एकरे अलावा अउरी कई किसिम के बेमारी के इलाज भा रोकथाम में इस्तेमाल होखे ले।\nई लता, आमतौर पर जंगल में से ले के सड़क किनारे, खेत आ बगइचा सभ के डाँड़-मेड़ पर पेड़ सभ के ऊपर चढ़ के पसर जाले। जइसे बरगद के फेड़ में बरोह निकसे ला ओही तरे एहू के बरोह निकले ला आ नया पौधा बन जाला। एकर फर लाल रंग के होलें आ अंगूर नियर झोंपा में फरे लें जिन्हना के कौनो जानवर भा चिरई ना खालें।\nई मूल रूप से भारत आ आसपास के पौधा हवे। भारत के लगभग सगरी भाषा सभ में एकर कुछ न कुछ नाँव मिले ला।\nसंस्कृत में, जेह में आयुर्वेद के कई ठो ग्रंथ सभ में एकर जिकिर आ बिबरन मिले ला, एकर कई गो नाँव मिले लें; कुछ प्रमुख नाँव - अमृता, अमृतलता, अमृतवल्ली, छिन्नोद्भवा आ गुडूची बाड़ें। हिंदी भाषा में एकर नाँव गिलोय परसिद्ध बाटे; एकरे अलावा गुरुच, गुडूची अउरी नाँव हवे। मराठी में एकरा के गुडूची आ गुळवेल कहल जाला। पंजाबी में गल्लो; तेलुगु में टिप्पा-तीगा आ तमिल भाषा में शिंदीलाकोडी कहल जाला।\nभारत से बाहर, नैपाल में एकरा के गुर्जो, आ लंका में सिंहली भाषा में रसकिंदा के नाँव से जानल जाला।\nडाँठ भा डाँटी\n↑ Bimal K. Banik (April 2020). Green Approaches in Medicinal Chemistry for Sustainable Drug Design. Elsevier. पप. 762–. ISBN 978-0-12-817592-7.\n(Medicinal herbs and fungi)\nरेंड़ी • अश्वगंधा • कालमेघ • तुलसी • सिनकोना • सर्पगन्धा • नीम • पेनिसिलियम • वसाका • गुलाब • सदाबहार • रेफ्लीसिया • ढेंकुआरि • गिलोय • ब्राह्मी • हरीतकी • बिल्व • मुलहठी • अर्जुन • चिरायता • गजपुरना • नीलगिरी • पीपरि • सतावर\nचाइनीज जड़ीबूटी बिद्या\nभारतीय जड़ीबूटी बिद्या\n"https://bh.wikipedia.org/w/index.php?title=गुरुचि&oldid=690534" से लिहल गइल\nएह पन्ना पर आखिरी बेर संपादन6मई 2021 के 01:47 बजे भइल रहल।


अनुभव के अँटिया ह संस्मरण – Hum Bhojpuria\nअनुभव के अँटिया ह संस्मरण\nसंस्मरण का ह ? याददाश्त ह। मेमोरी ह। याददाश्त कवना रुप में दिमाग पर छपल बा, केतना गहराई के साथे मन में बइठल बा, ओही तासीर आ भावना के साथे दिलोदिमाग में गूँजेला। दरअसल संस्मरण अनुभव के अँटिया ह, जवन बोझा बन्हा जाला मन के ढोये खातिर।\nजब लइका पैदा होला त अपना होश सम्हरला ले, अपना नजर में ना उ हिन्दू होला, ना मुसलमान, ना बाभन होला ना बनिया, ना इंडियन होला, ना अमेरिकन। एही से उ मस्त रहेला। छने में लड़े-झगड़ेला आ छने में सब भुला के साथे खेले लागेला। उ अपना ओरिजिनल रुप में रहेला। कुछुओ ओढ़ले-बिछौले ना रहेला। ओकर दिमाग खाली रहेला। विचार शून्य रहेला। याददाश्त के कचरा ना भरल रहेला।\nकचरा शब्द के प्रयोग हम एह से कइनी ह कि एगो सांसारिक आदमी के दिमाग में याददाश्त के नाम पर कुछ जरूरी इन्फॉर्मेशन के छोड़ के ढ़ेर फालतुये बात होला। कवनो तरीका से अगर ई फालतू बात, ई सब बकवास दिमाग से निकल जाये त आदमी फेर लइका बन जाला, अपना मूल स्वरूप में आ जाला। आदमी के मूल स्वरूप आनंद के ह।\nबाकिर आज अधिकांश आदमी दुखी बा, परेशान बा। कुछ दुख जेनुइन बा। ऊ आर्थिक बा, शारीरिक बा। कुछ दुख मानसिक बा। मानसिक दुख के अधिकांश हिस्सा अइसने कचरा वाला याददाश्त के चलते बा, जवन बढ़त उम्र के साथ हमनी के इकठ्ठा कइले बानी जा। एजुकेशन, धर्म, राजनीतिक पार्टी, अलग-अलग गोल, गुट, समाज, सरहद आदि से जुड़ला से जइसन इन्फॉर्मेशन एह दिमाग में फीड भइल, ओइसने याददाश्त बनल, ओइसने संस्मरण। ...\nअउर इहे संस्मरण आगे के जीवन खातिर रेगुलेटर के काम करेला, डिसीजन मेकर के काम करेला। एगो अर्थ में संस्मरण के रउरा अनुभव भी कह सकेनी। अनुभव आदमी के कई गो मुहावरा देले बा जइसे कि दूध के जरल मट्ठा फूंक-फूंक के पीयेला। अनुभव न जाने केतना गीत-गजल, कविता देले बा। हमरे एगो शेर बा -\nअइसहीं ना नू गजल-गीत लिखेलें भावुक\nवक्त इनको के बहुत नाच नचवले होई\nबाकिर सब अनुभव छंद के बंध में बन्हइबो त ना करे। एह संदर्भ में हमार कुछ शेर हाजिर बा -\nदफ़्न बा दिल में तजुर्बा त बहुत ए भावुक\nछंद के बंध में सब काहे समाते नइखे\nअनुभव नया-नया मिले भावुक हो रोज-रोज\nपर गीत आ गजल में ढले कवनो-कवनो बात\nत बात भा अनुभव लेले केतना लोग मर गइल। केतना लोग भीतरे-भीतर घुटल भा खुश भइल। केतना लोग खुशी के मारे नाचल भा दुख से छाती पीटल। केतना लोग अपना नाती-पोता, पर-परिवार के साथे ( अगर उ सुने वाला आ सुने लायक भइल त ) आपन अनुभव, आपन संस्मरण साझा कइल।\nई अंक ओह खुशकिस्मत लोग के चलते बा जेकरा के भगवान ई हुनर देले बाड़े कि ऊ अपना अनुभव के कागज प उतार सके। अपना याददाश्त के लिपिबद्ध कर सके। एही से लेखक के क्रियेटर कहल जाला। ऊ लोर के गजल बना लेला, आग के कविता। घात-प्रतिघात, ठेस-ठोकर के कहानी-संस्मरण।\nत सुख-दुख, आग-पानी, काँट-कूस, फूल-खुशबू, हँसी-खुशी, जहर-माहुर से भरल मन आ ओह मन के याददाश्त से उपजल समय-समय के बात हाजिर बा एह संस्मरण अंक में।\nत काहे खातिर संस्मरण अंक? आनंद खातिर, दोसरा के अनुभव आ जानकारी से सीखे खातिर, सचेत रहे खातिर आ जिनगी के गहराई आ रहस्य के समझे खातिर।\nबात प बात चलsता त कई गो बात मन परsता। ओही बात भा अनुभव भा एहसास से उपजल आपन कई गो शेर मन परsता। ओही में से एगो शेर के साथे आपन बात खतम करत बानी।\nऊ जौन देखलें, ऊ जौन भोगलें, ना भोगे आगे के नस्ल ऊ सब\nएही से आपन कथा-कहानी कहत रहलें मनोज भावुक\n« राउर पातीबिहारी के मौत पर चुप्पी »


Bhojpuri में पढ़ें- खिस्सा ‘कुरसी’ का बिहार एपिसोड | जगदूत न्यूज\nHomeपटनाBhojpuri में पढ़ें- खिस्सा 'कुरसी' का बिहार एपिसोड\nBhojpuri में पढ़ें- खिस्सा ‘कुरसी’ का बिहार एपिसोड\nआम अदिमी खातिर काठ के कुरसी बइठे के चीज हs. लेकिन राजनीति में इहे कुरसी, सत्ता के सिंहासन हs. हैसियत के निशानी हs. राजनीति में कुरसी ही परम सत्य हs . एकरा से जुड़ल अनगिनत कहानी बा. 1975 में एगो फिलिम बनल रहे ‘किस्सा कुर्सी का’. इमरजेंसी में ई सिनेमा पs रोक लाग गइल रहे. लेकिन जइसे-तइसे 1977 में रिलीज भइल रहे. 45 साल बाद कुरसी से जुड़ल एक अउर खिस्सा चरचा में बा. पटना के एक नेता से काल्ह फोन पs बात भइल रहे. ऊ बतवले कि तेजपरताप अउर तेजस्वी के बिबाद के बीया राजद के इफतार पाटी में बोआइल रहे. ओह दिन मुखमंतरी के बगल में बइठे के रहे तेजस्वी के लेकिन बइठ गइले तेजपरताप. ओह घरी तs सब सहज भाव से निबट गइल लेकिन बाद में बबाल हो गइल. तब अब रउआ सभे सुनी, ‘खिस्सा कुरसी का, बिहार एपिसोड एसपेसल’.\nकुरसी, कुरसी के फेर\nझलक बबा के बात पs रघुनंदन चा कहले, का भइल, कइसे भइल तनी फरिया के बताईं बबा . झलक बबा मोबाइल निकाल के एगो फोटो जूम कइले. डिजिटल मीडिया में राजद इफतार पाटी के खबर अउर फोटो के भरमार रहे. झलक बबा पहिले एक फोटो देखवले, एकरा में मुखमंतरी नीतीश जी सोफा पs बइठल बानी अउर हाथ जोड़ के सामने देख रहल बानी. सीएम के बगल में तेजस्वी यादव बइठल बाड़े. एकरा बाद ओही सोफा के हत्था पs तेजपरताप बइठल बाड़े. तनी देर के बाद झलक बबा दोसर फोटो देखवले. एह फोटो में मुखमंतरी के बगल में तेजपरताप बइठल बाड़े. एकरा बगल में एगो छोट कुरसी राखल रहे जवना पs तेजस्वी यादव बइठल बाड़े. जब सभ केहू दूनो फोटो देख लेलस तब झलक बबा कहले, ई दूनो फोटो देख के रउआ सभे का समझनी ? फोटो देख के कुछ बात खटकल कि ना ? कुछ देर सोच के जटाशंकर कहले, हां ! सजल धजल सोफा के बीच ई साधारण कुरसी खटक रहल बा जवना पs तेजस्वी यादव बइठल बाड़े. ऊ डिप्टी सीएम रहल बाड़े. भला अइसे कइसे बइठ गइले ? झलक बबा कहले, बहुत खूब जटाशंकर ! तूं तs एकदम पारखी बाड़s. एक झटका में बात पकड़ ले लs.\nकिस्सा कुर्सी का, बिहार एपिसोड एसपेसल\nफोट देखवला के बाद झलक बबा कहले, पटना के नेता जी इफ्तार पाटी के बड़ा बारीकी से हाल बतवले रहना. उनका मोताबिक, 22 तारीख के राजद के इफ्तार पाटी रहे. समय भइल तब मुखमंतरी नीतीश जी उहां पहुंचनी. तेजस्वी यादव, मुखमंतरी के आगवानी खातिर पहुंचले. एकरा बाद तेजस्वी आदर सहित मुखमंतरी के ले अइले अउर एक सोफा पs बइठा देले. सीएम के बगल में उहो बइठ गइले. मुखमंत्री के आवे से राजद के इफ्तार पाटी के रौनक बढ़ घइल रहे. मुखमंतरी के आवभगत खातिर तेजपरताप भी उहां पहुच गइले. मनमोताबिक जगह ना मिलल तs ऊ उहे सोफा के हत्था पs बइठ गइले जवना पs नीतीश जी अउर तेजस्वी बइठल रहन. राबड़ी जी अउर सांसद मीसा भारती भी उहां आ गइली. एही बीच एक भीआइपी गेस्ट आ गइले तs तेजस्वी अपना जगह से उठ के उनकर सोवागत करे चल गइले. पटना के नेता जी के मोताबिक, तेजस्वी के उठे से जब सीएम के बगल वला सीट खाली हो गइल तब तेजप्रताप ठप से उहां बइठ गइले. सोफा के हत्था पs पहिलहीं से बइठल रहन. जब भीआइपी गेस्ट के बइठा के तेजस्वी लौटले तs देखले कि उनका जगह पs तेजपरताप बइठल बाड़े. ई देख के ऊ कुनमुना गइले. एकरा बाद तेजस्वी घूम घूम के दावते इफ्तार के जायजा लेवे लगले. तेजस्वी सोचत रहन कि कुछ समय ऐने ओने रहब तs शायद तेजपरताप ऊहां से उठ जइहें. लेकिन तेजपरताप सीएम के बगल से टसमस ना भइले. तब तेजस्वी खातिर एगो छोट कुरसी मंगा के सीएम के सोफा के बगल में लगवाल गइल. तेजस्वी सोफा के बीच छोट कुरसी पs बइठे में असहज महसूस करत रहन. मने मन ऊ रंज भी भइले. लेकिन ऊपर से शांत अउर सहज बनल रहले. तेजस्वी डिप्टी सीएम रह चुकल बाड़े. एह हिसाब से उनका सीएम के बगल में बइठल चाहत रहे. उनका खातिर इहे सीट पहिले से तय भी रहे. लेकिन बीच में तेजपरताप के इंट्री हो गइल.\nट्रेन्डिंग खबर : युद्ध के मैदान में बदला विवाह स्‍थल, बचने के लिए भाग रहे युवक की गाड़ी की चपेट में आने से मौत\nभाई-भाई में बोलाचाली बंद !\nझलक बबा के मंडली में दीनानाथ भी बइठल रहन. दीनानाथ पूछले, तेजपरताप पs राजद नेता के पिटाई के आरोप लागल बा ? आखिर का बात बा ? तब झलक बबा कहले, हां ! ओह दिन इफ्तार पाटी के बाद एक बिबाद के भी चरचा हो रहल बा. बिबाद के खुलासा इफ्तार के तीन दिन बाद भइल रहे. राजद के युवा नेता रामराज यादव आरोप लगवले बाड़े कि तेजपरताप उनका साथे मारपीट कइले बाड़े. रूम बंद कर के उनकर पिटाई कइल गइल. हालांकि तेजपरताप एह आरोप से इंकार बा. उनकर कहनाम बा कि रामराज दोसरा के बहकावा में एह तरह के बयान दे रहल बाड़े. सच्चाई जवन होखे, लेकिन एह घटना के बाद दूनो भाई में दरार बढ़ गइल बा. अब तs तेजपरताप राबड़ी जी के आवास में ही रहे आ गइल बाड़े. लेकिन चर्चा बा कि दूनो भाई में बोलचाल बंद बा. एक घर में रहला के बादो बोलाचाली नइखे. चरचा ई बात के भी बा कि तेजपरताप के आवे से अब तेजस्वी इहां से दूर पोलो रोड के आपन सरकारी बंगला में रहे जाये वला बाड़े. एकर तइयारी चल रहल बा. लेकिन घर के लोग तेजस्वी का मनावे में जुटल बाड़े. 30 तारीख के लालू जी पटना आवे वला बाड़े. तब तक तेजस्वी के इंतजार करे के कहल जा रहल बा. अब सभ केहू के उमेद लालू जी पs ही टिकल बा. लालू जी एकरा पहिले भी दूनो भाई के झगरा सलटवले बाड़े. अतना बात कह के झलक बबा कान पs से चश्मा उतार के बगली में धर लेले. तब सभ लोग समझ गइल कि अब बाबा के खिस्सा खतम.\nFIRST PUBLISHED : May 03, 2022, 16:22 IST


एक चिटुकी सेनुर – Anjoria\nनवम्बर 28, 2016 एक चिटुकी सेनुर, भोजपुरी कहानी, सुधीर श्रीवास्तव 'नीरज'\n– सुधीर श्रीवास्तव ‘नीरज’\nराति अबहिन दुइयो घरी नाहीं बीतल होई बाकिर बरखा आ अन्हरिया क मारे अधराति के लखां सन्नाटा पसरि गइल रहे चारू ओर. अषाढ के बादर पूरा दल बल के साथे आ के डटि गईल रहे… आ बरखा कहे कि आजु नाहीं बरसबि, फेर कब बरसबि. कहले बा जे गांव की माहौल मे बिजुली आ बिपति कब आ धमके कवनो ठीक नाहीं ह.\nपूजन बाबा खिरकी खोलि के दुआरे का ओर झंकलें त पूरा टोला मे केहू के कवनो चाल नाहीं मिलल. कहीं एक्को चिरई के पूत ले नाहीं लउकल. हँ.. मंगऱुआ अलबत्ते अंउआत रहे. आजु कौरा नाहीं पवले रहे जपला.\n– ई.. अन्हरवां का ठाढ बानी जी…\n– नाहीं हो मलिकाईनि, मंगरूआ भोंकलसि ह त, आजु कौरा पवलसि ह न ?\n– काहें, कबो एइसनो भईल बा का आजु पांच बरिस मे कि मंगरूआ कौरा नाहीं पवले होखे ?\n– नाहीं हो, एइसन नइखे.\n– रउरा अनेरे… बन क देईं खिरकी आ चलीं घर में.\nदेवाल घडी क ओर तका के कहले बाबा जे .. देख..न हो मलिकाइनि. अबहिन त नवो नाहीं बजल बा. तनि सुर्ती खियाव ना एक बीरा.\nबाबा चउकी पर गोड़ लटका के बईठि गइले बाकिर गोड़ आगे पाछे हिलते रहे.\n– हं हं ले आव…द…हेने.\nबाबा के चेहरा गम्भीर बा. ई बडी देर से सवाचत रहली मलिकाईनि. जब नाहीं रोकाईल त टोकली – कवनो बाति ह का जी ?\n– नाहीं त हो.\n– नाहीं कइसे. आजु संझहीं से देखऽतानी राउर मन कहीं लागत नईखे. खनवो ढंग से नाहीं खाईल गइल ह अपने का. का बाति ह, बताईं.\n– कहनी हं न. नाहीं कुछु. बस एहीं तरे.\n– अरे पैंतीस बरिस हो गइल एहि मिसरौली (गांव के नाम) में अइले आ रउरे साथे रहत. रउरे एकहक सांस के हालि जानेनी हम.\nबाबा सुर्ती झारि के दांते तर दबा लिहलें बाकिर नजर अबहिन निचहीं रहे. कुछु देरी ले एकदम सन्नाटा छवले रहे आ जब बाबा मूड़ी ऊपर उठवलें त बहरे वाला अषाढ के बादर उनकी आंखी.से झरे लागल. नजर घुमवलें मलिकाईनि की ओर. – देखबू हो बाबू के अम्मा. आजु बिहनहीं से कुछु नीक नइखे लागत. बाबू आजु बडा मन परऽताने. लोर आंखी से चूअत धार बनावत मोंछी पर पहुंचि गइल. मलिकाईनियो के पुक्का लर फूटि गइल. थोरे देर मे अपना के सम्हालि गलेहली आ अंचरा से बाबा के मूंह पोंछे लगली.\n– बबुनवां सूति गइल का ? नाहीं. अबहिने त खिया के पहुंचवनी हंईं दुलहिनि की लगवां. अबहिन जगले होई.\n– दुलहिनि खा भइली ?\n– नाहीं जी. अबहिन तोपि के धइले होइहें. दस बजे के बाद न खाली. अरे जनम भरि बनारस रहली. आ अब न ए गांव मे आ के फंसि गइलि बिया बेचारी. बिजुलिओ नइखे रहत कि टीबी-ओबी देखें जे कुछु मन लागे.\n– ए बेरि जबसे बाबू जम्मू गइले हं तबसे बडी उदास रहतिया दुलहिनियां.\n– सही कहताडू मलिकाईनि. केतना त कहनी बाबू से जे लिया जा लइकन के अरे जम्मू नइखे जाए लायक त बनारसे चहुंपा द. अरे बनारस मे एतहिन से साफ-सूफ घर दुआर बा. बिजुली बत्ती स्कूल बजार सब बा. आ संउंसे घर केहू रहवइयो नइखे. अरे दूनू लइका लोग आपन आपन जरोह ले के बहरे बा. इहे बूढा बूढी दूनू जाने बा लोग. बबुनवों के दाखिला कौनो अंगरेजी स्कूल मे हो जाइत त बाबू सकरले नाहीं. आ उनसे पहिले दुलहिने कहली जे ओहिजा सब रहिए के का करी ए बाबूजी. सभत्तर भरि के का होई जब रउरा आ अम्मा जी एतहिन अकेल्ले रहि जाइबि जां. हम रउरा लोगन के अकेल्ले नाहीं छोडबि चाहें जवन हो जा. आ रहि गइल सवाल बबुनवा की पढाई के त, इहों का त मिश्रौली आ कुशीनगर मे पढि के सेना मे हवलदार भइल बानी. कहत रहनी राउर बाबू जे सगरी पढाई एहि कितबवे मे बा. केहू गावें पढो, बनारस भा लखनऊ पढो. अरे हमरी गाजीपुर वाली फूआ के छोटका जवन नाहीं आइल रहे परसाल हमार तिजिआ ले के. ऊ गउएं पढि के सेना मे लेफ्टिनेंट भ गइल. तनि बताईं त..आपन बबुनवो कसयां आ कुशीनगर पढि के एक दिन लेफ्टिनेंट बनी रउरे असिरबाद से देखि लेबि. आ रउरा लोगन के ए उमिरि मे छोड़ि के हम कही नाहीं जाइबि.\nदुलहिनि के ओ दिन के बाति मन पारि के दूनू बेकति की आंखी से एक गारल हजार आंसु गिरे लागल.\nओ जनम मे हमनी के कवनो निम्मन करम कइले होखबि जां तब एइसन बेटा आ बेटियो ले बढि के पतोहि पवले बानी जां.\nतवले मोबाइल मे घंटी बाजल. ए मलिकाईनि तनि देखऽ त अच्छा ले, ई एतनी राति खां के ह जी. लेईं देखीं त, हमरा लउकत नइखे साफ. हं लेईं. ई..त बाबू के फोन हवे दे आवऽ दुलहिनि के.\n– दुलहिनि, ए दुलहिनि, ल, हई बाबू के फोन आइल बा. कटि गइल का दो ए दादा.\n– देईं हमके अम्मा जी, ऊंहा के होई त अब्बे फेर से करबि. हं आ त गइल.\n– हलो, हं गोड़ लागऽतानी.\n– का हो, कइसन बाडू ?\n– हम त एकदम फिट्ट बानी जी. गोडे के\nपंजा पर डोलि डोलि मुसुका मुसुका बतियावे लगली सुमन.\n– बाबू सूति गइल का हो ?\n– हं जी, अबके त सुता के इहे उठनी हं तवले राउर फोन आइल ह.\n– आ तहरा अंघी नइखे लागत का ?\n– नाहीं त.\n– कइसे लागी ?.\n– भुला गइनी का ?\n– नाहीं हो. अब एतहिन से कवन इंतजाम करीं ?\n– करीं कवनो जोगाड़.\n– जा के ठंडा पानी पी ल दू गिलास. आ जाई नींद.\n– ठीक बा ले.\n– रउरे खाना खा भइनी ?\n– हं. .तनी बाबू जी के दे द फोन.\n-अच्छा. लीं ए बाबू जी. अपने से बाति करे के कहऽतानी. हं लेईं.\n– गोड लागऽतानी बाबूजी.\n-जीय बेटा. निंमने बाड़ऩ न.\n– हं, बाबू जी. एगो बाति पूछे के रहल ह..\n– का बाबू, कवनो परेशानी में नइखऽ न ?\n– नाहीं बाबू जी.\n– तब ?\n– आ, अम्मा कहवां बीया ?\n– रहली ह त एहीजा. संझवे से बड़ान पारत रहली ह तहके. कहत रहली ह जे का जाने काहें आजु बाबू के मुंहवां भक्क भक्क लउकऽता. तूं बताव बाबू, का कहत रहलऽ ह ?\n– एइसन बा बाबू जी. अपने बार्डर के एगो चउकी पर धोखा से पाकिस्तानी सेना कब्जा क लेहले बिया. ओकरे खिलाफ आपरेशन के आदेश हमरी रेजीमेंट के मिलल बा. बडे साहब आजु मीटिंग मे कहले हं. जे काल्हु भोर में चार बजे चालीस जवान के टुकडी कुछ आफीसर के साथे ओ आपरेशन पर भेजे के बा. दुश्मन काफी ऊंचाई पर बा ए लिए उहां जान गइले के पूरा खतरा बा. त साहब के ई कहाबी बा जे खाली चालीस जवान के भेजे के बा. ओहू मे जे जाइल चाहे ऊहे जा. सभे अपने परिवार से बाति क ले. जेकरे मन मे कौनो डर भय होखे ऊ मति जा.\nकवनो अनहेनी के आगम से बाबा के कंठ सूखे लागल.\n– त, ई कहऽतानी बाबू जी कि एमे जान के पूरा खतरा बा.\nजान के खतरा…….. बाबा बडी जोर चिहुंकलें.\n– केकरे जान के खतरा ए दादा. ई बाप पूत कवन पूआ पकावऽताड़ जां ए दादा. हमके देईं त फोन.\n– कइसन खतरा बा ए बाबू ?\n– कुछु नाहीं अम्मा. तें त अनेरे घबडाए लागेले.\n– अरे कौनो बैंके के बाबू थोरे भइल बानी जे एसी मे बइठि के कलम चलाइबि. सीमा पर तैनात बानी. कुछ न कुछ खतरा त रहबे करी. सामने दुश्मन बा त फूल थोरे बरिसाई. गोले दागी न ?\n– ई त सही कहऽताड बेटा. केतना चिल्ला चिल्ला के कहनी कि बलकवे वाली नोकरिया ध ल. कागज दुआरी पर आइल आ बाप पूत का जाने का खुसुर फुसुर बतिया के लौटा दिहलऽजां. अउरी सेना के नोकरी धरा गइल. ओहि बलकवे मे हरी लाला के बबलुआ कमा के लाल हो गइल.\n– हई फोन द त हमके. बे मतलब के बाति. ना कुछु बूझे के ना सूझे के. हं बोलऽ बाबू.\n– ई कहत रहनी हं कि साहब के ई मतलब बा कि डेरइले के मारे जे आपरेशन मे नइखे जाइल चाहत…..\nडेराइल शब्द सुनि के बाबा बौखला गइलें. कहले – का, का कहले हं तहार अफसर ? डेरइले के बाति पुछले हं तहनी से ? कहि दीहऽजा के उनसे कि कवनो घुरहू कतवारू के खून नाहीं हईं हम. हम ओ खानदान के हईं जवन खानदान यमराजो से नाहीं डेराला. ऐ सुनु बाबू ( बाबा के क्रोध एकदम भडकि उठल रहे अबहिन ले छोट छोट बाति पर आंसु गारे वाली पूजन बाबा के आंखि भट्ठा की आवा लेखां धधकति रहली सँ. कंठ कठोर हो गइल, आवाज भर्रा उठल.) बाबू तहके तोहरे बाबा आ तोहरे बाप के तिलाख बा. तूं ओ चोटी पर चढ़ि के एकहक पाकिस्तानी के मूड़ी काटि लीहऽ बेटा. हई. ल, अपने अम्मा से बतियावऽ.\n– हं बेटा, हम बोलऽतानी तहार अम्मा. एक्के पूत जनमनी हम. ना कवनो अउरी बेटा, .ना बेटी. तहरे ले ए परिवार के आस बा. लेकिन हमरे बाती के गांठि बान्हि लीहऽ बाबू. हर घाव के आंसु पियले के तइयार बानी हम. एक सिसकी ले नाहीं लेबि. लेकिन भारत माता के ऊपर लात डाले वाले पपियन के छाती फारि के ओकर खून पी घरिहे बाबू. काली माई छछात तहरे साथे बाडी.\n– अरे ए मलिकाईनि, सुनऽसुनऽ. अब बाबू पर खाली तोहार आ हमार अधिकार नइखे. केहु अउरियो बा जेकर जीवन बाबू से बन्हल बा. हमनी के जीवन त कटि गइल. लेकिन दुलहिनि के त सारा जीवन अबहिन पहाड़ की तरे खडा बा. हमरा त बुझाता कि भावुकता मे हम कुछु ढेर बोलि गइनी हं. फोन दुलहिनि के दे आवऽ असली आ आखिरी निर्णय देहले के हक खाली उनही के बा.\nएन्ने दांते तर लुग्गा के अंचरा दबा के सुमन सारी बाति त पहिलहीं से सुनति रहली. आ ओकरा मने मन तउलत जोड़त घटावत रहली. आजु सुमन का अपने बियाहे के दिन के एकहक बाति एकहक दृश्य सिनेमा की लेखां चले लागल रहे. बराति नाचत-गावत चलि आ रहलि बिया. मारे रोडलाइट की साथे पड़ाका छूटऽता. जब इहां के कारे मे से गोड़ नीचे डालऩतानी त सारा घराती लोग के मुंह खिलि गइल. सखी लोग त भागल पराइल हमरी लग आ गइल लोग आ मारे खुशी के कूदे लागल लोग. कहे लागल लोग कि – ए सखी , तहार सोरह सुक भूखल एकदम फलित हो गइल. एइसन सुंदर दुलहा मिलल बाने कि अब तहसे का बताईं. हमरा त बुझा ता कि ए मोहल्ला मे अबहिन ले एतना सुंदर दमाद अबहिन नाहीं आइल रहल ह. केहू घरे. सखी लोग क कहले पर जंगला खोलि के तनिएसा झंकनी त मन हुलसि गइल.\nद्वार पूजा, फेरा, सेनुरदान. कोहबर मे पासा खेलावल आ अंत मे बिदाई. फेर ईंहां क साथे बइठि के मिश्रौली मे अपनी कोठरी ले. थोरे देर मे सब दृश्य घूमि गइल आंखी क सामने. करेजा पथरा गइल, आंसु सूखे लागल. गंटई कांट हो गइल. फोन ले के सुमन खटिया पर बइठि गइली आ बाबू की माथे पर हाथ फेरि फेरि बतियावे लगली.\n– कहीं जी.\n– तोहसे एगो बाति कहऽतानी. ओकरा के तनि ठंडा दिमाग से सोचिहऽ. काहें चहकत नइखू, ई कुलि सुनि के डेरा गइलू ह का ? अरे देश के रक्षा के जिमवारी न ह हमनी के.\n– हं, त बिलुकुल ह. रउरा त समझऽतानी आपन जिमवारी.. बाकिर जेकरे खातिर रउरा लोग सीमा पर आपन जान नेछावर करऽतानी ऊहो लोगवा कब्बो समझऽता रउरे कुर्बानी के मतलब ?\n– का मतलब ? अरे, पूरा हिन्दुस्तान बा हमनी के साथे.\n– झूठ, बिल्कुल झूठ. बिल्कुल गलत जानकारी बा रउरे लगे. जवने आतंकवादी के पकड़त भगावत में सीमा के रक्षा करत में सैनिक लोग शहीद हो जाता ओ आतंकिन के अपनिए देश के लोग शहीद बतावऽता. ओकरे खातिर जिंदाबाद के नारा लगावऽता.. मानव अधिकार के बाति होखे लागऽता. शोकसभा मनावल जाता. आ जवन जवान मारल जाता ओकर बेटा बेटी टूअर, मेहरारू विधवा, माई बाप लाचार हो जा ताने.\n– नाहीं त सुमन. एइसन त कवनो बाति नाहीं सुनाइल ह.\n– सुनाई कइसे ? करगिल आ सियाचीन मे डी एन ए थोरे देखल जाला?\n– ई बाति ह का ?\n– हं जी, बिल्कुल इहे बाति बा.\n– तब त ई बहुत बुरा बा हो. ई कुलि जानि सुनि के त सेना के मनोबल बहुत गिरि जाई.\n– सेना के गिरो त गिरो. नेतन के त खूब उठऽता. अरे अबहिन टटके सुनीं. ऱाउर फौज सीमा पार जा के आतंकवादी के कैम्प पर हमला क के ओ कुल्हिन के नाश क के आइल ह त.कई नेता आ पत्रकार ए करवाईए पर सवाल खड़ा क देहल ह लोग.\n– छोड़ऽ ई कुलि.\n– छोड़ीं कइसे जी. अबहिन कुछुए महीना त होता. कर्नल महादिक के सहादत पर कवनो नेता के आंखी से छुछ आंसु ले नाहीं गिरल ह. आ ओहीजा दादरी मे कवनो कसाई गाइ कटले के आरोप मे मरा गइल ह त..ईहे नेता लोग आपन छाती पीटे लागल ह लोग. बाप बाप चिल्लाए लागल ह लोग. आं ओकरे घरे पूरा बराति ले ले धावल ह लोग. विद्वान लोग आपन पुरस्कार लौटावे लागल ह लोग. अरे एगो नचनिया के मेहरारू का त ए देशवे मे डर लागे लागल ह. अरे भेंटाइत कहीं त पूछती ओसे कि रे का जाने कउआं बिआहे ते आइल बाडे एकरी पर आ कवनो ठीक नइखे कि बिहने ऊ तोके लात मारि के कौनो दूसर राखि ले. तोरा कवन डर बा रे. अरे डेराइति ऊ मेहरारू त कुछु बुझाइत जेकर सोहाग सीमा पर दुश्मन से लड़त मरि जा ता तब्बो जवन कहऽतिया कि हमार पति देश के काम अइलें त अइले, जवन हमरे पेटे मे पल़़ऽता ओहू के सेयान क के भारत मां के सेवा मे भेजबि.\n– सुमन…. ए सुमन. सुनऽ सुनऽ त…\n– हमके एगो वचन दे सकेलू?\n– सारा देहि, आत्मा तक सउंपले के बाद ई कइसन सवाल करऽतानी जी ?\n– ई कहऽतानी सुमन, कि अगर कल क लड़ाई मे हमके कुछु हो गइल त बाबू के ले के तूं बनारस चलि जइहऽ. अबहिन तोहार उमिरिए केतना बा? हम बाबूजी के सब बाति समझा देहले बानी. ऊ तहरे पापा से बतिया के फेर से तहार दूसर बियाह करा दीहें.\n– का ? का कहनी हं….. दूसर बियाह….? सुमन कौनो पिल्ला बिलारि से नइखी बान्हल. बाघे से बियहल बाड़ी. हमार बियाह खाली रउरी देहीं से नइखे भइल. रउरी आत्मा से भइल बा. रउरे खानदान के इज्जत से भइल बा. कवनो अउरी नाम हमरे नाम के साथे नाहीं जुड़ि सकेला. रउरे हाथ के “एक चिटुकी सेनुर” हमके जनम जनम के सोहागिनि बना गइल बा जी. रउरे साथे जीयल खाली एक छन मन पारि के हम आपन पूरा जीवन काटि सकेनी. अपने बबुनवो के हम सेने मे भेजबि. बलाके क नोकरी नाहीं कराइबि. आ रउरा आजु ई उल्टा काहें सोचऽतानी. बाघे की आंखी मे सियार देखि के आंसु कइसे आ गइल. रउरे मशीनगन के गोली त तोप के गोला के तरे चली आ दुश्मन के लाश बिछा दी. आ जहां ले हमार सवाल बा त हमार कौनो चिंता मति करीं. चौकी फतह क के लौटीं. हम बइठल बानी रउरे इंतजार में. जा के चौगुना जाोश से लडीं देश खातिर.\nदू बजे के सायरन के साथ कई गुना जोश आ उत्साह के साथ सैनिक के बूट पटकले के आवाज कैम्प मे गूंजल.\n“हवलदार प्रभात मिश्र रिपोर्टिंग सर !”\nजन्म- ८ जून १९७२\nराजेन्द्र नगर (पूर्वी), गाेरखपुर,\nप्रधान सम्पादक – ख़बर गोरखपुर (हिन्दी साप्ताहिक )\nप्रकाशित रचना –\n1 – काैस्तुभ ( कविता संग्रह २०१०),\n2 – मैना ( कहानी संग्रह )\n2 thoughts on “एक चिटुकी सेनुर”\nShrey Srivastav कहते हैं:\nदिसम्बर 7, 2016 को 5:32 पूर्वाह्न पर\nBohot sundar chacha.\nSarvendra Srivastav कहते हैं:\nदिसम्बर 1, 2016 को 12:22 अपराह्न पर\nAti sundar rachna Sudhir ji


विचार वीथी: गिरिराज खोजो वही गोकुल के वन में\nगिरिराज खोजो वही गोकुल के वन में\nस्व. बासुदेव प्रसाद -\nप्रस्तुति: अंजनी कुमार श्रीवास्तव\nकमला विनोद हेतु गिरिजा निकेत गई।\nपूछति कपाट लागि गिरिजा हो घर में।\nभिक्षुक तिहारो कहां बलि मखशाला जहां।\nविष के अहारी कहां वही पूतना की गोद मे\nमहा विष वाला काली नाग वाला कहां ?\nकाली नाग वाला वहीं कालीदह में\nगिरिजा दुराओ ना बताओ गिरिराज कहां\nगिरिराज खोजो वही गोकुल के वन में।\nपता - सी / 204, लोअर हिनू, रांची - 834002


‘करेला कमाल, धरती के लाल’ के बेहतरीन फिलिम बतवले निर्देशक कुमार विकल – Anjoria\n‘करेला कमाल, धरती के लाल’ के बेहतरीन फिलिम बतवले निर्देशक कुमार विकल\nDecember 11, 2013 Editor फिल्म, मनोरंजन 1\nभोजपुरी सिनेमा ला ई बढ़िया सनेस बा कि बुद्धिजीवी वर्ग आ अउरियो बड़का लोग एहमे रुचि लेबे लागल बा. साथ ही एकर स्टैंडर्ड बढ़ावे के कोशिश में जुट गइल बा लोग. कुमार विकल अइसन लेखक-निर्देशक हउवें जे हमेशा नया तेवर आ नया धरातल प फिलिम बनावत रहेले. हाल ही में कुमार विकल के निर्देशन में पवन सिंह, मोनालिसा, सचित कुमार, अंजना सिंह, अक्षरा सिंह, बृजेश त्रिपाठी, आनंद मोहन, के.के. गोस्वामी, सीमा सिंह वगैरह कलाकारन का साथ फिलिम ‘करेला कमाल, धरती के लाल’ पूरा भइल बा. एकरा बाद कुमार विकल अपना नइकी फिलिम ‘रॉक डांसर’ के भव्य संगीतमय शुरुआत क दिहले बाड़न. पिछला दिने उनुका से भोजपुरी सिनेमा के दशा दिशा ले के लमहर बातचीत भइल जवना के कुछ हिस्सा एहिजा दीहल जात बा. :\nकुमार विकल जी, ‘करेला कमाल, धरती के लाल’ का बारे में कुछ बताईं. सुनात बा कि ई फिलिम पहिलही से धमाल मचावत बिया?\nदेखीं, वइसे त हम अनेके फिलिम कइले बानी बाकि ई फिलिम हमरा ला कुछ खास बा काहे कि एकरा ला हमार तइयारिओ खास रहल. हम निर्माता डॉ. यू.एस. प्रसाद के आभारी बानी जे पेशा से डॉक्टर होके आम भोजपुरी फिलिमन से बिल्कुले अलग एगो अइसंन स्टोरी आइडिया दिहलन जवन हिन्दीओ फिलिमन प भारी पड़ सकेला. भगवान बुद्ध के उपदेशन पर बनल एह फिलिम में देखावल गइल बा कि समाज में बुराई आ बेईमानी ला कवनो जगहा नइखे आ एकरा के शांति आ भाईचारा का नीति से समूल नष्ट कइल जा सकेला. एह फिलिम ला भोजपुरी में पहिला बेर मंहग महँग सेट-सेटिंग तइयार कइल गइल आ अछूता नयनाभिराम लोकेशनन प शूटिंग भइल.\nएहमें पवन सिंह आ मोनालिसा के का भूमिका बा ? एह लोग का साथे काम क के कइसन लागल ?\nपवन सिंह से हमार पुरान परिचय रहल बा आ उनुका साथे हमार पारिवारिक ताल्लुकात ह. पवन सिंह एके शेड्यूल में फिलिम पूरा करवा दिहलन, एहले बड़ बात अउर का हो सकेला? एह फिलिम में पवन सिंह किसान के बेटा बनल बाड़े जे बढ़िया पढ़ाई कइला का बादो गांवे में रहल पसंद करऽता आ अपना गांव-समाज के सेवा कइल आपन फर्ज समुझत बा. फिलिम में मोनालिसा के किरदार थाईलैण्ड के हवे, जेकर पूर्वज कबो बिहारी रहले आ उ अपना पुरखन के जन्मभूमि के दर्शन करे आइल बिया. एहिजे पवन सिंह से ओकर मुलाकात होता आ दुनू में प्यार हो जात बा.\nअक्षरा सिंह के भूमिका का बा?\nदेखीं, भोजपुरी सिनेमा के इतिहास में पहिला बेर कवनो महिला विलेन बन के आइल बाड़ी. अक्षरा सिंह एह फिलिम में एगो लेडी डॉन के रूप में भयंकर रूप से पवन सिंह से टकरात बाड़ी. एकरा अलावे सचित कुमार जांबाज पुलिस इन्स्पेक्टर के भूमिका में बाड़न जिनका से गांव के एगो चंचल छोरी बनल अंजना सिंह जबरिया प्यार कइल चाहत बाड़ी. एकरे अलावे बृजेश त्रिपाठी, समर्थ चतुर्वेदी, पुष्पा वर्मा, पूजा राय, के.के. गोस्वामी, शकीला मजीद अउर उदय शंकरो जी के अहम भूमिका बा. आइटम गर्ल के रूप में सीमा सिंह के एंट्री हेलेन जी के याद कराई. विनय बिहारी के लिखल गीतन के राजेश गुप्ता बेहतरीन संगीत दिहले बाड़न आ कानू मुखर्जी अउर रिकी गुप्ता शानदार ढंग से फिलिमवले बा लोग. दिलीप यादव के एक्शन जबरदस्त बा. संजीव राणे के कला एगो बरियार पहलू बा फिलिम के आ प्रमोद पांडेय के फोटोग्राफी लाजवाब बा.\nभोजपुरी सिनेमा के मौजूदा हालात से रउरा संतुष्ट बानी?\nदेखीं, अपना चीज के खराब ना कहे के चाहीं लेकिन भोजपुरी फिल्म इंडस्ट्री के जवन हाल बा तवना के जिम्मेवार हमनिए का बानी. हमहू भोजपुरिए इलाका के हईं, भोजपुरी के रोटी खाइलाँ बाकि भोजपुरी फिलिम ना देखीं. आज के भोजपुरी दर्शकन क जवन चाहीं, हमनी का दे नइखीं पावत आ अपना गलती के दोष दोसरा पर लगावल चाहत बानी. आजु अइसन कवनो भोजपुरी फिलिम नइखे बनत जवन दोसरा भाषा के फिलिमन प भारी पड़े आ हमनी का गर्व से सीना तान सकीं. भोजपुरी के बड़हन दायरा होखला का बादो हमनी का बहुते पिछुआइल बानी जा.\nआगे के योजना का बा?\nअबहीं त ‘करेला कमाल, धरती के लाल’ के रिलीज के तइयारी चलत बा. एकाध गो अउरिओ फिलिमन प काम चलत बा. ‘रॉक डाँसर’ के शूटिंगो जल्दिए करे के बा.\nजवानी के जंक्शन संगीत मुहूर्त धूमधाम से भइल\nभोजपुरी सिनेमा के साल भर के लेखा जोखा\nश्री कुमार विकल एक व्यावहारिक व्यक्ति तो हैं पर विश्वसनीय व्यक्ति नहीं| ये फिल्म के लिए गीतकारों से गीत तो लेते हैं पर गीतकार के रूप में उनका नाम नहीं भी देते हैं| ये फिल्म के लिए जिन गायकों से गवाते हैं उनकी बिना अनुमति लिए या सूचित किए ही दूसरे गायकों से डबिंग कराकर फिल्म रिलीज करा देते हैं | श्री कुमार विकल को यह सुझाव दिया जाना चाहिए कि वे पहले स्वयं को विश्वसनीय बनाएँ, तभी समाज और साहित्य को भी कुछ दे पाएँगे | एक भुक्तभोगी


पूरा भइल ‘गंगा जमुना सरस्वती’ के शूटिंग | CinemaBhojpuri.in\n- Tagged: आलोक कुमार, गंगा जमुना सरस्वती\t- no comments\tभोजपुरी सिनेमा के सबले चर्चित फिल्म ‘गंगा जमुना सरस्वती’ के शूटिंग दस दिन के आखिरी शेडयूल में मुंबई के विभिन्न लोकेशन पर पूरा कर लिहल गइल. संयोगिता फिल्म्स आ यशी फिल्म्स के प्रस्तुति आ निर्माता अभय सिन्हा के ‘गंगा जमुना सरस्वती’ में पहिला बेर भोजपुरी सिनेमा के तीन गो बड़का सुपरस्टार रवि किशन, मनोज तिवारी ‘मुदुल’ आ दिनेशलाल यादव ‘निरहुआ’ एक साथ नजर अइहें. भोजपुरी सिनेमा के सबले सफल निर्माता आलोक कुमार के एह फिल्म में मनोज के अपोजिट रिंकु घोष, रवि किशन के अपोजिट रानी चटर्जी आ निरहुआ के अपोजिट पाखी हेगडे के जोड़ी बनल बा. कथा-पटकथा लिखे आ निर्देशन करे के कमान सम्हरले बाड़न हैरी फर्नाडिस. निर्माता आलोक कुमार कहलें कि काशी के पावन नगरी में ऊ भोजपुरी के तीनो स्तम्भ के ले के ‘गंगा जमुना सरस्वती’ बनावे क नींव रखले रहन जवन अब पूरा हो गइल. उनुका उमेद बा कि फिल्म ‘गंगा जमुना सरस्वती’ दर्शकन ला एह=गो समहर मनोरंजन वाली फिल्म होखी. फिल्म के बाकी मुख्य कलाकारन में अनूप अरोडा, माया यादव, संतोष श्रीवास्तव, अनिल नागराथ, विजय कृष्ण चतुर्वेदी, मुश्ताक खान आ टीनू वर्मा के नाम बा. गीतकार प्यारेलाल यादव ‘कवि’, श्याम देहाती आ एस. कुमार, संगीतकार राजेश-रजनीश, छायांकन अकरम खान, एक्शन आर. पी. यादव, नृत्य-निर्देशक रामदेवन, कानू मुखर्जी आ कार्यकारी निर्माता विकास कुमार हउवें.\nमिलत जुलतआपन रगड़ा खतम करे के फैसला कइले रविकिशन आ मनोज तिवारी (4)‘‘गंगा जमुना सरस्वती’’ के फर्स्ट लुक जारी भइल (4)आलोक कुमार-निरहुआ के बहुते सफल जोड़ी फेरू साथ-साथ (3)छठे भोजपुरी फिल्म अवार्ड्स में निरहुआ व अभय सिन्हा का जलवा (3)विनय बिहारी ले अइले पवन आ अंजना के फेरु एक साथ (3)To the official site of Related Posts via Taxonomies.\tLeaveaReply Cancel reply


खबर भोजपुरी में (शुक, 16 जनवरी 2015) – टटका खबर\n(बियफे, 15 जनवरी के खबर)\nएगो बड़हन दाँव खेलत भाजपा आजु देश के पहिलका महिला आईपीएस अधिकारी रहल किरण बेदी के अपना गोल में शामिल क लिहलसि. कहल जात बा कि भाजपा इनके के आपन मुख्यमंत्री पद के उम्मीदवार मान के चुनाव लड़ी. बाकिर हो सकेला कि एकर बाकायदा एलान ना होखे. किरण बेदी के भाजपा में अइला के खबर सुन के आआपा के लोग सन्न रह गइल बा. वइसे कहत बा लोग कि किरण बेदी आखिरकार राजनीति में आवे के सकारिए लिहली. जब केजरीवाल राजनीति में उतरल रहलें त किरण बेदी राजनीति में आवे के विरोध करत आपन अलग राह ध लिहले रही.\nचुनाव आयुक्त हरि शंकर ब्रह्मा शुक का दिने नयका मुख्य चुनाव आयुक्त बन जइहें. आज मौजूदा चुनाव आयुक्त वी एस संपत 65 साल के होखला पर पद मुक्त हो गइलें आ परंपरा का हिसाब से सबले सीनियर चुनाव आयुक्त के मुख्य चुनाव आयुक्त बना दिहल गइल. हरि शंकर ब्रह्मो तीन महीना बाद रिटायर हो जइहें.\nराजद मुखिया लालू प्रसाद कहतारें कि जनता परिवार के गोलन के मिलावे के कवनो हड़बड़ी नइखे काहे कि हड़बड़ी के काम गड़बड़ी करा देला. कहलन कि मुलायम सिंह के जिम्मा दिहल गइल बा एह मिलान के गोट बइठावे के. ओने कहल जात बा कि मुलायम सिंह नइखन चाहत कि बिहार के चुनाव में एह नयका गोल के हार मिलो आ ओकर बाजा उनुका मूड़ी पर बाजो. ऊ चाहत बाड़न कि पहिले जदयू आ राजद मिल के बिहार जीत लेव लोग ओकरा बादे महाविलय करावल जाव. आ लालू अउर नीतीश में के बड़ छोट कहत अपराधू वाला हाल बा से गोटी बइठत नइखे.\nपश्चिम बंगाल में तृणमूल कांग्रेस के एगो मंत्री मंजुलकृष्णा ठाकुर आजु भाजपा में शामिल हो गइलन. कहलन कि एहिजा दम घुटत रहल हा आ ऊ कुछ कर ना पावत रहले हँ एहीसे भाजपा में शामिल हो गइलन. ममता खातिर ई एगो जोरदार झटका बा काहे कि ऊ पहिलही सारधा घोटाला के दवँक झेलत बाड़ी.\nबिहार सरकार राज्य में डीजल के बिक्री पर दू फीसदी टैक्स बढ़ा के ओकरा के महँग क दिहले बिया. सरकार के कहना बा कि ओकरा राजस्व में डीजल के बहुत योगदान होला आ डीजल के दाम घटला से ओकर राजस्व घटत रहल ह.\nउत्तर प्रदेश के मुख्यमंत्री अखिलेश यादव नइखन चाहत कि रेलवे सुरक्षा बल के जीआरपी थाना वाला अधिकार दिहल जाव. केन्द्र सरकार चाहत बिया कि रेलगाड़ियन में होखे वाला अपराध के प्राथमिकी लिखे के अधिकार रेलवे सुरक्षा बल के दे दिहल जाव जेहसे कि रेलयात्रियन के आपन केस लिखवावे खातिर ट्रेन छोड़े के जरूरत ना पड़े.\nपिछला महीना 26 दिसंबर का दिने एक करोड के सोना लूटे का मामिला में तीन गो पुलिस वालन समेत सात जने के वाराणसी पुलिस गिरफ्तार कइले बिया. एहनी का लगे से लूट के मालो बरामद हो गइल बा.\nबिहार के मुख्यमंत्री जीतन राम मांझी कहलन कि नौ महीना में त बच्चो हो जाला बाकिर मोदी सरकार आठ महीना बिता दिहलसि बाकिर कुछ लउकत नइखे.\nबसपा दिल्ली के सगरी सीट से चुनाव लड़े के एलान कइलसि आ दस सीट पर आपन उम्मीदवार घोषित क दिहलसि आजु. कांग्रेस आजु आपन तिसरका सूची जारी कइलस जवना में राष्ट्रपति के बेटी शर्मिष्ठा मुखर्जी के ग्रेटर कैलाश से टिकट दिहल गइल बा. भाजपा अबहीं ले आपन एको उम्मीदवार के नाम घोषित नइखे कइले. बतावल जात बा कि 19 तारीख के सूची जारी होखी.\nयूपी सरकार के कहना बा कि उन्नाव में गंगा नदी में मिलल लाश के मामिला के जाँच के कवनो जरूरत नइखे काहें कि एह मामिला में कवनो आपराधिक घटना के अनेसा नइखे लउकत.\nकेन्द्रीय कृषि मंत्री राधामोहन सिंह कहलन कि राजेन्द्र कृषि विश्वविद्यालय, पूसा के जल्दिए केन्द्रीय विश्वविद्यालय के दर्जा दे दिहल जाई. एह बारे में 23 तारीख के एगो समौझता होखी.\nबोधगया में अगिला सेशन से आईआईएम में पढ़ाई होखे लागी आ एकरा खातिर अस्थायी कैंपस खोले के काम शुरु हो गइल बा. फिलहाल कैंपस मगध विश्वविद्यालय का परिसरे में बनावल जाई. आईआईएम इंदौर के बोधगया में खुले वाला संस्थान बनावे ला मेंटर बनावल गइल बा.\nरोहतास जिला के डेहरी ऑन सोन इलाका के सोहरा गांव का लगे वाराणसी के एगो व्यवसायी के बम मार के घाहिल क दिहल गइल आ उनुका लगे से पैंतीस किलो चांदी लूट ले गइले बदमाश.\nपश्चिम चंपारण के बैरिया इलाका के भितहा गांव में बकाया रुपिया मँगला पर एगो दुकानदार के जान ले लिहलसि कर्जखोर.\nभारतीय रिजर्व बैंक बियफे का दिने अचानके आपन रेपो दर चौथाई फीसदी घटा दिहलसि जवना का बाद शेयर बाजार में जोरदार तेजी देखे के मिलल. सेंसेक्स में एक दिन के सबले अधिका बढ़ोतरी दर्ज भइल. वित्‍तमंत्री अरूण जेटली एह फैसला के सरहलन आ कहलन कि भारतीय अर्थव्‍यवस्‍था ला ई बढ़िया फैसला बा. सेंसेक्स में बियफे का दिने 729 अंक के आ निफ्टी में 217 अंक के बढ़ोतरी भइल. रुपिया में डालर का मुकाबले 12 पइसा के मजबूती आइल.\nभारत के पी वी सिंधु कोरिया के किम-ह्यो-मिन के हरा के मलेशिया मास्‍टर्स बैडमिन्‍टन टूर्नामेंट के क्‍वार्टर-फाइनल में पहुंच गइल बाड़ी. ओने पी कश्‍यप, बी साई प्रणीत, आदित्‍य प्रकाश आ अजय जयराम पुरूष वर्ग के प्री-क्‍वार्टर-फाइनल में पहुंचल बाड़े.\n(देरी से समाचार दिहला खातिर अनसइला के जरूरत नइखे काहें कि अकेला आदमी से देरी भा गैरहाजिर हो गइल साधारण बात बा. केहू खोजलो पर नइखे मिलत से संपादन में सहयोग कर सको.)


विश्व भोजपुरी सम्मेलन में भोजपुरिया डॉन – Anjoria\nहिन्दी सिनेमा में डॉन बने वाला अमिताभ बच्चन आ शाहरुख खान का बाद अब भोजपुरी सिनेमा के मेगा स्टार मनोज तिवारी भोजपुरिया डॉन में डॉन बने जा रहल बाड़न. एह फिल्म के निर्माण राकेश कोहली आ निर्देशन रवि सिन्हा करीहें. पिछला दिने एह फिल्म के म्यूजिक अमिताभ बच्चन के जुहू आवास का लगे बनल एला बैंक्वेट हॉल में ताली के गड़गड़ाहट का बीचे जारी कइल गइल. संगीत जारी करावल गइल विश्व भोजपुरी सम्मेलन के संयोजक आ महाराष्ट्र के प्रशासनिक अधिकारी रह चुकल सतीश त्रिपाठी का हाथे. सतीश त्रिपाठी बतवलें कि अगिला महीना २१ से २३ मई का बीच आगरा में अगिला विश्व भोजपुरी सम्मेलन आयोजित होखी जवना में भोजपुरिया डॉन के स्पेशल स्क्रीनिंग करावल जाई. इहो पहिला बेर होखी कि कवनो फिल्म विश्व भोजपुरी सम्मेलन में देखावल जाई.\nसंगीत रिलीज का मौका पर अखबार दोपहर का सामना के संपादक प्रेम शुक्ला भोजपुरिया डॉन के जमके बड़ाई कइलन आ कहलन कि ई फिल्म भोजपुरी सिनेमा के एगो नया राह देखाई. एह मौका पर दुर्गा प्रसाद, संजय सिन्हा, मोनिका सिन्हा, राजकुमार आर पाण्डे, आनन्द गहतराज, विष्णू शंकर वेलू, प्यारेलाल यादव, श्याम देहाती, आ किशन खदरिया समेत बहुते दिग्गज मौजूद रहलें.\nकहानी के कुछ कुछ संकेत देत बतावल गइल कि एह फिल्म में डॉन का पीछे २२ मुल्कन के पुलिस ना बलुक ओहिजा के डॉन पड़ीहें. सिस्टम का खिलाफ बगावत करे वाला जाबांज भोजपुरिया डॉन साबित कर देखाई कि भोजपुरिया जवान अगर अपना पर आ जाव त निमना निमना के छुट्टी करा दीहि.\nएह फिल्म में मनोज तिवारी का साथे मोनालिसा, स्वाति वर्मा, निराली नामदेव, रजा मुदार, अली खान, गजेन्द्र चौहान, गोपाल राय, आ अवधेश मिश्रा के खास भूमिका बा.\nPrevious Post: अनूप जलोटा बनवइहें सड़क\nNext Post: केकर लाठी भारी पड़ी\ni filim ke muhurat3saal pahile bhail rahe …aur du saal se filim banke taiyaar baa… kehu kharide khaatir taiyaar naikhe .. ab music riliz kaila se sambhav ba koi kharidaar mil jai


मनोज तिवारी के स्वर लहरी में डूबत उतरात रहले दर्शक – Anjoria\nऐतिहासिक थावे दुर्गा मंदिर के नियरा होमगार्ड मैदान में आयोजित थावे महोत्सव के दुसरका दिने सुर आ ताल के अनोखा संगम देखे के मिलल. साढ़े तीन घंटा चलल कार्यक्रम में दर्शकन के भीड़ भोजपुरी के गायक अभिनेता मनोज तिवारी के गीतन के भरपूर आनंद उठवले. भीड़ अतना रहल कि सम्हारे में ढेरे मशक्कत करे पड़ल.\nकार्यक्रम के दौरान मनोज तिवारी ‘बाड़ी शेर पर सवार, रूपवा मनवा मोहत बा’ देवीगीत के अनोखा अंदाज में पेश क के सभे के झूमे पर मजबूर कर दिहले. एही क्रम में ‘इंटरनेशनल लिट्टी-चोखा..’ के रोचक अंदाज में पेश कइलन. गीतन के दौर जब आगे बढ़ल त मनोज तिवारी के बहुते चर्चित गीत ‘चट देनी मार देहली खींच के तमाचा, ही-ही-ही-ही हंस देहले रिंकिया के पापा..’ पर ते दर्शक हंसत-हंसत लोट-पोट हो गइले. कार्यक्रम का बीच में मनोज तिवारी भरत शर्मा के मशहूर गीत ‘जेकर पियवा बसे परदेश सखी, ओकर ससुरा से नीक नइहरवे बा’ गा के सुनवले. कारगिल लड़ाई घरी मनोज तिवारी आपन रचल गीत ‘बच्चा-बच्चा पूरा हिन्दुस्तान चाहता, देशवा के हिन्दू मुसलमान चाहता, खाली कारगिल नाहीं पूरा पाकिस्तान चाहता’ जब गावल शुरू कइलन त पूरा भीड़ उनुका साथही गावे लागल. ‘निमिया के डाढ़ मइया, डालेली झुलुअवा कि झूली-झूली ना’ पर महिला श्रोता स्वर मिलावल सुनइली. पूरा कार्यक्रम में मनोज तिवारी अपना पुरनका अंदाज में रहलन आ आपन पुरनका गीत सुना के ओह यादा के ताजा करा दिहलन. बसंती चमन में चहक जाला केहू.., हट-हट हट रह बचके.., बहियां पकड़ के धरे.., गोरिया चांद के अजोरिया नियर .., ए चम्पा चमेली, कली अलबेली.., वगैरह गीतो सुना के सुनेवालन के ताली बटोरन मनोज तिवारी.\nएह कार्यक्रम में सुरभि आ अलका पहाड़िया जइसन कुछ कलाकारो आपन देवीगीत पेश कइलन. समापन ‘फिर से आईब ए मईया हो’ गीत से भइल.\nजिलाधिकारी पंकज कुमार एह भव्य आयोजन ला सभके धन्यवाद दिहलन. कार्यक्रम में जिलाधिकारी के अलावा जिला आ सत्र न्यायाधीश डीके शर्मा, एसपी केएस अनुपम आ डीडीसी मोहम्मद सल्लाहुद्दीन खां के अलावे तमाम न्यायायिक पदाधिकारी, पुलिस पदाधिकारी, प्रशासनिक पदाधिकारी, स्थानीय जनप्रतिनिधि आ विधायक के साथे अनेके गणमान्य लोग मौजूद रहे.


चलs ना फेर से भाई बनल जाओ भाई – Anjoria\nअक्टूबर 11, 2016 लव कान्त सिंह\n– लव कान्त सिंह\nदरद हिया के छुपा रहल बानी\nलोर पोंछ के मुस्का रहल बानी.\nकांट के बगिया में हमके फेंकल केहू\nबनके फूल ओजा भी फुला रहल बानी.\nगरहा खोनले रहस कि गिरी ओमे ई\nउनहीं के गरहा से बचा रहल बानी.\nइहे पाठ उनका के पढ़ा रहल बानी.\nजात-धर्म के नाम पर जिनकर बा बेपार\nओह बेपार में घाटा बढ़ा रहल बानी.\nघाव लमहर भइल बा देस के पीठ पर\n“लव” मलहम ओहपर चढ़ा रहल बानी.\n2 thoughts on “चलs ना फेर से भाई बनल जाओ भाई”\nगुरूजी कहते हैं:\nनवम्बर 6, 2016 को 5:34 पूर्वाह्न पर\nहमहू के भाई बनल ए भाई\nअक्टूबर 12, 2016 को 12:10 अपराह्न पर


सईंया ड्राइवर बीबी खलासी के कंडक्टर बाड़े अंजनी कुमार – Anjoria\nमशहूर निर्देशक प्रकाश जा आ महेश मंजरेकर के सहायक रहल आ महुआ टीवी के लोकप्रिय धारावाहिक “इम्तिहान” के निर्देशक अंजनी कुमार अब भोजपुरिया परदा पर “सईंया ड्राइवर बीबी खलासी” नाम के संपुर्ण पारिवारिक मनोरंजन देबे वाली फिल्म ले के आ रहल बाड़न. आलवेज बी पोजिटिव पिक्चर्स आ रचित क्रियेशंस का बैनर में बनत एह फिल्म में भोजपुरी सिनेमा के महानायक कुणाल सिंह, स्टार अदाकारा रिंकू घोष, अवधेश मिश्रा, नीलिमा सिंह, राजीव कुमार, वसंत कुमार, राजेश राजा आ नवोदित अनुज गुप्ता के मुख्य भूमिका बा. हॉट आयटम डांसर सीमा सिंह के एगो फड़कदार आयटमो बा एह फिल्म में. गीत बिनय बिहारी आ संगीत प्रियदर्शन पाठक के बा.\nपिछला दिने एह फिल्म के शूटिंग हाजीपुर, सोनपुर आ पटना के कुछ लोकेशन पर करावल गइल. अनुज कुमार आ अंजनी कुमार के निर्माण एह फिल्म में निर्देशन अंजनी कुमार के बा. अंजनी कुमार के कहना बा कि पारिवारिक जिनिगी के गाड़ी के ड्राईवर सईंया होले त बीबी खलासी जे जिनिगी के सजा सँवार के साफ राखेली.\nशूटिंग पूरा हो गइला का बाद आजुकाल्हु एकर संपादन के काम जोरशोर से चल रहल बा.\nOne thought on “सईंया ड्राइवर बीबी खलासी के कंडक्टर बाड़े अंजनी कुमार”\nrinku ji ap bhojpuri filmo ki jaan hai. ap ko har darshak pasand kar rha hai.


का जमाना रहे उहो!\nनिमन निमन स्कूलन, गुरुकुलन के आचार्य लोग खुदे आके बच्चा माँग ले जात रहुवे अपना किहां पढ़ावे खातिर. राजा दशरथ से मुनि वशिष्ठ मांग ले आइल रहलन राम आ लछुमन के. बढ़िया दिन रहे ऊ, आज जइसन नाही. अब राजा दशरथ अपना बालकन के ले के कवनो स्कूल में नाम लिखावे जइतन, त कुछ एह तरह से बातचीत होखित -\nआपन इन्कम, अपना बाबूजी के इन्कम, आ उनुका बाबूजी के इन्कम बताईं?\nदेखीं, रउरा लड़िकन के ज्ञान के परीक्षा लीं. ओकनी का बारे में पूछीं. - राजा दशरथ कहतन\nस्कूल वाले कहतन लड़िकन के इन्कम थोड़े होला, जे ओकनी का बारे में पूछीं? आ ओकनी का ज्ञान से उनुका कवन मतलब बा.\nराजा दशरथ कहतन - देखीं, हमार लड़िका सच्चरित्र हउवें सँ, तेज बुद्धि के बाड़े सँ.\nओकरा से का होला? स्कूल वाला बताइत.\nओकरा से का होला, सहिये बात बा. चरित्र देखल ना जा सके, नोट देखल जा सकेला. जवन देखल जा सकेला ओकरे वैल्यू होला. कुशाग्रता गिनल ना जा सके, नोट गिनल जा सकेला. जवन गिनल जा सके, ओकरे बाजार में कीमत बा. स्कूल त एही फंडा पर काम करेलें.\nतब संत वशिष्ठ स्कूल होत रहलन स. अब त संत रावण स्कूलन के चलन हो गइल बा.\nएयरकंडीशंड क्लास रूम में पलाये वाला खातिर चौदह साल खातिर जंगल में जाये के फरमान आ जाव, त संवाद कुछ एह तरह के होखी\nरउरा चौदह साल खातिर जंगल में जाए के बा.\nठीक बा, आई होप जंगल्स आर एयरकंडीशन्ड?\nना. रउरा बात समुझ नइखीं पावत. जंगल में एयरकंडीशनर ना होखे. जंगल में कुछुवो ना होखे. पंखा तक ले ना भेंटाई.\nजंगल का यूपी में होले सँ कि बिजली पंखा वगैरह ना होला?\nना, ना. जंगल कतहीं के होखे, एम पी भा यूपी के. कतहूं पंखा ना होखे.\nका? जंगल में पिज्जा, बर्गर, चाऊमिन, मल्टीप्लेक्स, शापिंग मॉल कुछ ना होला?\nना ई सब ना होला. ओहिजा पेड़ होला, झाड़ी होला, जानवर होले सँ.\nजंगल के जानवर असली होखें ले सँ कि बनावल? हमनी का त बस बनावटी जानवर देख के पढ़ले बानी सन. वइसे बिना पिज्जा के जीवन कइसे बितावल जा सकेला? नो वे! जहवाँ जहवाँ लाइफ होला, ओहिजा त पिज्जा आ शॉपिंग काम्प्लेक्स होखबे करेला. जनबे करीलें, पिज्जा इज एन एसेन्शियल आयटम.\nदेखीं, जंगल में राक्षस होले सन, शेर होखेला.\nना बाबा ना. हमरा त जंगल नइखे जाये के.\nदेखीं जाये के त पड़बे करी. वचन दिहले बानी, निबाहे के पड़बे करी.\nत हम वचन तूड़ देब. एयरकंडीशनर में पिज्जा तूड़े खातिर प्रामिजे का, कुछुवो तूड़ल जा सकेला.\nनिमने भइल कि सबकुछ पहिलहीं हो लिहल. ठीक कहत बानी कि ना?


‘‘मैदान-ए-जंग’’ के संगीतमय मुहूर्त भइल – Anjoria\nवी.आर. गड़ौलिया फिल्म प्रोडक्शन अउर ईशा हर्ष फिल्म्स के संयुक्त प्रस्तुति ‘मैदान-ए-जंग’ (भोजपुरी फिल्म) के शानदार संगीतमय मुहूर्त पिछला दिने प्लैटिनम स्टूडियो, गोरेगांव (प.), मुंबई में एगो गाना के रिकार्डिंग का साथे करावल गइल. फिल्म के गीतकार विनय बिहारी आ अशोक सिन्हा, संगीतकार गुणवंत सेन, निर्देशक मिथिलेश अविनाश आ निर्माता जोड़ी में वीरेन्द्र आर. जैन आ राजश्री सिंह बाड़े. कैमरामैन जगमिंदर हुंडल हउवें.\nमहेश उपाध्याय के लिखल कहानी पर बनल ‘मैदान-ए-जंग’ में एगो कर्तव्यनिष्ठ पुलिस ऑफिसर के साहसिक कारनामा बा. कइसे ऊ अकेलही गुण्डाराज का खिलाफ बिगुल बजावऽता ओकर ख़ात्मा करऽता. बाकिर एह सब करे में ओकरा कवन कीमत चुकावे पड़त बा, अपान परिवार के कुर्बानी देबे पड़त बा इहो देखावल जाई.\nएक्शन-इमोशन से भरल एऋ फिल्म के प्रमुख कलाकार हउवें – रानी चटर्जी, जय यादव, विनोद गोप, जीतेन्द्र सिंह, रजनी मेहता, रोबिन खान, लावण्या अउर हीरालाल यादव हैं.


रंगबाज राजा के संगीतमय शुरुआत – Anjoria\nनवम्बर 27, 2010 उर्वशी चौधरी, पवन सिंह, रंगबाज राजा\nपिछला दिने स्नेह इंटरटेनमेंट का बैनर तले मुंबई का स्वरलता स्टूडियो में भोजपुरी फिल्म “रंगबाज राजा” के संगीतमय शुरुआत कइल गइल. नारियल पायलट बाबा फोड़लें आ विधिवत शुरुआत करवलें.\nएह फिल्म के बनावे जात बाड़े राजकुमार अहलावत आ निर्देशन करीहें अरविंद चौबे, जे एकरा पहिले ओढ़निया कमाल करे के निर्देशित कर चुकल बाड़न.\n“रंगबाज राजा” के कलाकारन में पवन सिंह, उर्वशी चौधरी, बृ्जेश त्रिपाठी, जय सिंह, गोपाल राय, आ आनन्द मोहन मुख्य भूमिका में रहीहें. कहानी संतोष मिश्रा के, गीत विनय बिहारी, आर आर पंकज, आ प्यारेलाल यादव के, संगीत मधुकर आनन्द के, छायाकारी जावेद एहतशाम के, संपादन जीतेन्द्र सिंह जीतू के रही. कार्यकारी निर्माता रहीहें भूपेश्वर त्यागी.\nबतावल जात बा कि एह फिल्म में पवन सिंह गरीबन के मसीहा का रुप में आ अमीरन खातिर रंगबाज का रुप में सामने अइहें. फिल्म एही महीना फ्लोर पर जाये वाली बा.


Bhojpuri: चढ़ल जेठ में सुरुज देखावे लगलें आंख, रस्ता चलल दूभर – सच्चा दोस्त न्यूज़\nजेठ अपनी गरमी खातिन जानल जाला. चढ़ते सुरुज आंख देखावे लागलें. महिना की पहिला पख में मिरगिटाह तवे ले. का खेत- खरिहान, का बगयिचा, सब जगह खड़खड़ी नाचे लगेले. दिन-दुपहरिया में रस्ता चलल दूभर हो जाला. इ अईसन महीना ह, जवना में पानी में जिनगी अटक जाले. हिंदी साहित्य की रीतिकाल में एगो कवि हवें बिहारी. इ मानल जाला की लिखे वालन में उकरा के ऋतू क गियान खूब ह. उ जड़ी-बूटी पर कविता लिखले बाड़न. अपनी कविताई में जेठ क दुपहरिया क बारे में लिखले बाड़ें कि- “………देख दुपहरी जेठ की छाहौं चाहती छांह.” (बिहारी सतसई) मतलब की एतना गरमी होखे ले की छाहों के छांह क जरुरत पड़े लगेले. ओईसे त बहुत सुखहर महीना मानल जाला. लेकिन एकरो कुल कईगो खसियत हिय. जईसे कि जेठ क पहिला पख (मतलब की अन्हार) दस दिन गईले दशहरा परेला. एके लोगबाग़ गंगा दशहरा कहेलन. भागीरथ क कोशिश से एही दिने गंगा धरती पर अयिलीं. आउर कईगो संयोग एह दिन हवे. एहिसे एह दशहरा क आपन महत्व ह. अपनी परम्परा में कवनो पूजा-पाठ, व्रत-उपवास बिना कारन ना होला. अईसने कई गो संयोग एह सुखहर महीना में हवे. उपवास से लेके खेती किसानी तक में येह महिना क आपन महिमा बा. आयीं ओकरा के राउरो जानीं. दशहरा की बाद लोग एकादशी क उपवास रखेलन. इ एकादशी सब एकादशी से बड़हर मानल जाले. एकरा के निर्जला एकादशी कहल जाला. एकरी बारे में लोग कहेला कि साल क चौबीस गो एकादशी जे ना भूख पावेला उ जेठ क एगो एकादशी भूख लेला त ओकरा के कुल एकादशी क फल मिल जाला. बस सरत इ रहेले कि एमे एक दिन आउर एक रात बिना जल के रहे के परेला. एह समय में लोग कथा बरता करेला. कहनी-किस्सा सुनेला. येह एकादशी क सम्बन्ध कहीं महाभारत से जुड़े ला त कहीं साठ हजार पुत्र वाले राजा सगरने की कथा से जुड़ेला. आउरो कुल कईगो किस्सा/कहानी ह जवन निर्जला एकादशी क महत्व बतावे खातिन सुनावल जाले. उपवास की बाद गंगा में नहा के लोग अपना के धन्य मानेला आउर सरग क रस्ता बना लेला. दान-पुन्य कईले के लेके कईगो कहानी ह. एसे एकादशी क उपवास करे वाला मनई के दान-पुन्य कयल जरुरी होला, न त ओकरा के फल ना मिलेला.एह एकादशी के माने वाला लोग कुछ आउरो नियम मानेला. जईसे कि जेठ सुदी एकादशी के निर्जला एकादशी परेले. जेठ क दूसर पख में अजोर एगारह दिन गईले. जे भुखेला उ जमीन पर सुतेला, चाहे त लकड़ी की चउकी पर सुतेला. बद्धि वाली खटिया पर सुतल लोग बरा देला. अईसन कुल जतन साफ सुथरा रहे खातिन कईल जाला. इ एकादशी मरद ढेर भुखेलन. येह एकादशी भूखे वाला ज्यादातर लोग निरजल रहेला. बड़हर फल पावे खातिन बड़हर तपसिया होले इ. जेठ में बिना पानी पियले चौबीस घंटा क तपसिया. कठिन ह, लेकिन लोग निभावेला. हमहन क त सुनी के दिमाग गोल होखे लागेला. जब उपवास टूटेला त लोग भात ना खालें. रोटी की संग्हे रहर क दाल आउर लउकी क तरकारी खायल जाला. उपवास तोड़े वाला खाना में सेंधा नमक के लोग शुद्ध मानेला. आप त समझी सकिला लोग शारीर के ठंढा करे खातिन अईसन खाना खालें. अपनी परम्परा में बिसवास करे वाला मनई जेठ क दशहरा बीतले उख चुहल बंद क देलन. जेठ की एकादशी से लेके कातिक ले उख चुहल बंद रहेले. कातिक एकादशी पर पूजा पाठ क के तब ले लोग उख चुहेला. इ काहे होला, जब पड़ताल करब त पता चली. कहावत हिय कि- “माघ क पाला जेठ क धूप, बड़ी कसाला होले ऊख.” वोयिसे त जेठ में ऊख कोड़ाये लगेले आउर माघ में पेरा ले. येह बीच में उख गेल्ही मतीन होले, मतलब की कच्चा. काच कोहर चीज त ओयिसहूँ नुकसान छोड़ के कबो फयदा ना करे ले. एही से लोग बारावे ला. कातिक ले तनी पकहर जाले त ओकर सुवाद नीमन लागेला. जेठ सुखल महीना होला. दूध, दही, मनठा से लोग काम चलावेला. हरियर तरकारी तबे मिलेले जब पानी क सुविधा होखे. लेकिन गरमी ढेर भाईले से खाना खईले क मजा कम आवेला. खईले क असली मजा त जाड़ में आवेला. एह समय तनिको ढेर खा लिहला त धुवायिन ढेकार आवे लागेले. मतलब की शारीर में पानी क कमी हो जाले. एहिसे लोग खाला कम आउर पानी/मनठा ढेर पियेलन. आम क पन्ना से लेके आउर कईगो जतन शारीर क पाचन ठीक रखे आउर ओकरा के ठंढा रखे खातिन कईल जाला.\nजेठ में सतुवा खूब खायल जाला. ओकर दुगो कारन ह. पहिला त इ कि सतुवा ठोस होला. खईले की बाद आप की शारीर के जेतना कुल तत्व चाहेला, सब ओकरा में मिल जाला. दूसर इ की ओकरा सेवन से गरमी ना लागेले. पियास खूब लगेले एसे आदमी गरमी से बचल रहेला. खेती किसानी की लिहाज से देखब त जेठ बड़ा जरुरी ह. जेठ जेतना बढ़िया तवे ला खेती ओतनी निरोग होले. कहल जाला की जेठ तवे ला त जीव जंतु क बिख मर जाले. माटी जरे, एकरा खातिन लोग खेत जोत के छोड़ देलन. जब एक फार माटी में नमी ना रहे ले आउर ओकरी बाद पानी पड़ेला त फसल में कवनो तरह क किरवना-फिरवना ना लगेलन. फसल निरोग होले. घास-फूस सुख जाले त जवन बीज आप बोयिला ओकरा के बढ़े क समय मिल जाला. जवना खेत में जेठ में पानी लागल रहेला ओकरा में फसल से अधिका घास क जोर देखेके मिलेला. मीरगिटाह नछत्तर की बाद रोहिनी चढ़ेले. एही में किसान धान क बीज डालेला आउर फिर इहे बिया चढ़त असाढ़ में रोपल जाला. लोग कजरी गावेला. असाढ़ की फुहार की संग्हे सिवान में हरियरी शुरू होले. खेती-किसानी क खियाल करब त इ कहल ठीक रही कि सिवान में कुल तबे सही होला जब जेठ खूब तवे. (लेखक रामाशंकर कुशवाहा वरिष्ठ पत्रकार हैं. यह उनके निजी विचार हैं.)\nTags: Bhojpuri Bhojpuri news Difficult in Jeth Month Hindi Monthly calender Hindu Month Hot weather Jeth Month\nPrevious: Bhojpuri: कहवां भेंटाई करोनवा के माई, केहू ओकर पता तनी दीत बताई\nNext: बिहार: गोपालगंज जेल में 86 कैदी कोरोना संक्रमित, कारा प्रशासन में मचा हड़कंप!


आम दर्शकनका राय में निरहुआ सर्वश्रेष्ठ अभिनेता, पाखी सर्वश्रेष्ठ अभिनेत्री – Anjoria\nजइसन कि हर सर्वे में होखेला, दि संडे इंडियनो का सर्वे में, जनमत के राय आ समीक्षकन का राय में अन्तर सामने आइल बा. आम दर्शकन का राय में दिनेश लाल यादव निरहुआ के सर्वश्रेष्ठ अभिनेता आ पाखी हेगडे के सर्वश्रेष्ठ अभिनेत्री मानल गइल बा. पवन सिंह आ रानी चटर्जी के लोग दुसरका जगह पर रखले बा.\nसमीक्षकन का राय में पहिला जगहा रहल रविकिशन आ रिंकू घोष आम लोग का सूची में तीसरका जगहा पर आइल बा लोग. बाकिर संगीत निर्देशकन का मामिला में ई अन्तर ओतना बड़ नइखे. आम लोग धनंजय मिश्र के पहिला जगहा त समीक्षक लोग दुसरा जगहा दिहले बा. समीक्षक लोग का राय में सर्वश्रेष्ठ संगीत निर्देशक मधुकर आनंद के मानल गइल बा जिनका के आम लोग तिसरका जगहा दिहले बा. दुसरका जगहा पर राजेश रजनीश के रखले बा आम लोग.\nनिर्देशक में आम लोग असलम शेख के सर्वश्रेष्ठ निर्देशक त समीक्षक लोग राजकुमार आर पाण्डेय के सर्वश्रेष्ठ निर्देशक मनले बा. राजकुमार पाण्डेय आम लोग का नजर में दुसरका जगहा पर त असलम शेख समीक्षकन का सूची में दुसरा जगहा पर रखाइल बाड़े.\nअवधेश मिश्रा श्रेष्ठ खलनायक, मनोज टाइगर श्रेष्ठ हास्य अभिनेता, उदित नारायण श्रेष्ठ गायक, कल्पना श्रेष्ठ गायिका, विनय बिहारी श्रेष्ठ गीतकार, संतोष मिश्रा श्रेष्ठ पटकथालेखक, प्रवेश लाल यादव श्रेष्ठ डेब्यू अभिनेता, शूभी शर्मा श्रेष्ठ डेब्यू अभिनेत्री, कुणाल सिंह श्रेष्ठ चरित्र अभिनेता, रौशन जहाँगीर श्रेष्ठ चरित्र अभिनेत्री, संभावना सेठ श्रेष्ठ आयटम गर्ल, कानू मुखर्जी श्रेष्ठ नृत्य निर्देशक, अंजनी तिवारी श्रेष्ठ कला निर्देशक, आ शकील श्रेष्ठ एक्शन डायरेक्टर का रुप में सामने आइल बा लोग.\nपिछला साल २००९ के सबले बढ़िया फिल्म भूमिपुत्र के मानल गइल आ दिवाना के दुसरका जगहा मिलल.\nसबसे मजेदार बात जवने सामने आइल बा ओकरा अनुसार ४८ फीसदी लोग मानत बा कि भोजपुरी सिनेमा में अश्लीलता हिन्दी फिल्मन का मुकाबिले कम बा. मात्र चौदहे फीसदी लोग एकरा के बेसी मनले बा. जबकि भोजपुरी में अश्लीलता के बात गैर भोजपुरी लोग अकसरहा उठावत रहेला.\nभोजपुरी सिनेमा के लोकप्रियता ओकरा संगीत का वजह से बा आ अधिकतर लोग के शिकायत बा कि भोजपुरी सिनेमा में भोजपुरी संस्कृति के झलक ना लउके. आ शायद एही चलते ६३ फीसदी लोग भोजपुरी सिनेमा के एह लायक नइखे मनले कि ओकरा के अंतर्राष्ट्रीय फिल्म समारोहन में भेजल जाव.\nएह सर्वे का बारे में पूरा जानकारी आ विवरण दि संडे इंडियन का नयका अंक भोजपुरी फिल्म विशेषांक में दिहल गइल बा, ओकरा के जरुर पढ़ीं.\n(स्रोत – आशुतोष सिंह)\nPrevious Post: भोजपुरी फिल्मन के सबले बड़हन सर्वे में रवि किशन के सर्वश्रेष्ठ अभिनेता मानल गइल\nNext Post: In popular perception Nirahua and Pakhi are the best\nverry verry bhojpuria depatmaints\nthanks all bhojpuria\nसब से पाहिले भोजपुरिया लोगन का दिलीप वैश्य (प्रतापगढ़ उ० प्र०) से प्यार और नमस्कार पहुचे… बाकि इहा सब ठीक ठाक बा….राउर लोग अपन हाल कही. …….\nभैया लोग इ बात सुन के हमनी के बड़ा नीक लग की दिनेश भैया रात दिन कामयाबी के लगे पहुचात बनी… और हम इ दुआ करत बनी की दिनेश भैया सब से no .१ बने …………बाकि पाखी जी तौ भोजपुरी माँ no .१ हयिये बातिन हो दोनों जन कई जोड़ी तौ धमाल मचवेला\nDILEEP KUAMR VAISHYA


पहिला चरण के मतदान आजु, सगरी तइयारी पूरा – Anjoria\nअक्टूबर 21, 2010 बिहार चुनाव\nबिहार विधानसभा चुनाव के पहिलका दौर के मतदान आजु होखे जा रहल बा. चुनाव आयोग अपना तरफ से चुनाव के सगरी तइयारी पूरा कर लिहले बा. बूथ से सीधे वेब स्ट्रीमिंग के व्यवस्था रही जवना से पूरा मतदान पर नजर राखल जाई. साथ ही वायुसेना के कई गो हेलीकाप्टर किराया पर लिहल गइल बा जवना से आसमान से नजर राखल जाई आ कतहीं कवनो गड़बड़ी ना होखे दिहल जाई.\nआजु जवना खास लोग के भाग्य के फैसला जनता करे वाली बा ओह लोग में कांग्रेस के प्रदेश अध्यक्ष महबूब अली कैसर, रंजीता रंजन, लवली आनन्द, आ प्रदेश के मंत्री नरेन्द्र नारायण यादव शामिल बाड़े.\nदोसरका दौर के चुनावो खातिर जोर शोर से प्रचार चल रहल बा. काल्हु मायावती बेतिया आ सिवान में अपना प्रत्याशियन खातिर प्रचार करत कहली कि बसपा के सरकार बनल त यूपी लेखा विकास कइल जाई.\nरविकिशन के प्रवक्ता से मिलल समाचार का मुताबिक रविकिशन बिहार में कांग्रेस खातिर भीड़ जुटावे में लागल बाड़न आ उनकर प्रबाव देखत पार्टी उनका के अलगा से हेलीकाप्टर दिहले बिया. अबले ऊ करीब चालीस गो सभा संबोधित कर चुकल बाड़े आ उनका प्रचार कार्य से राहुलो गाँधी खुश बाड़े.


पैंतालिस हजार सिपाहियन के बहाली होखी – टटका खबर\nपैंतालिस हजार सिपाहियन के बहाली होखी\nबिहार विधानसभा में गृहमंत्रालय के अनुदान मांग पर चरचा का दौरान मंत्री विजय कुमार चौधरी बतवले कि सरकार पैंतालिस हजार सिपाहियन के बहाली करी. कहलन कि एनडीए शासन में कानून के राज बहाल भइल बा आ लोग अमनचैन से बा. उनकर कहना रहे कि पिछला चुनाव में मिलल जीत के पूरा श्रेय गृह विभाग के जात बा जेकरा चलते राज्य में कानून के शासन बहाल भइल. राजद नेता अब्दुल बारी सिद्दिकी के कहना रहे कि सरकार बार बार कानून व्यवस्था के दुहाई देके जनता के भरमावत बिया. सिद्दिकी आरोप लगवलन कि राज्य में अपहरण फिरौती बदस्तूर जारी बा आ अपराध में बढ़ोतरी भइल बा. राजदे के राघवेन्द्र प्रताप सिंह के कहना रहे कि अपराधी त अतना मनबढ़ हो गइल बाड़े कि मंत्रीओ से रंगदारी माँगत बाड़े सँ.


‘सुगना’ टीम के ‘रिहाई’ – Anjoria\n‘सुगना’ टीम के ‘रिहाई’\nसुपर डुपर हिट फिल्म ‘सुगना’ बनावे वाली कंपनी कंपनी ब्राउन आई इंटरटेनमेंट प्रा.लि. अब यूनीक इंटरप्राइजेज संगे साझेदारी में भोजपुरी फिलिम ‘रिहाई’ बनावे जात बिया जवना में एक\nबेर फेर ‘सुगना’ के नायक आदित्य ओझा के जलवा देखे के मिली.\n‘रिहाई’ के शूटिंग पनवेल में चलत बा.\nनिर्देशक – अजय के. ओझा\nपटकथा – अजय के. ओझा\nसंवाद आ कहानी – नन्हें पांडे\nगीतकार – फणिन्द्र राव\nसंगीतकार – गुणवंत सेन\nएक्शन डायरेक्टर – जीतू सिंह\nकैमरा संचालन – फिरोज खान\nनृत्य निर्देशक – जे.डी. आ ओमी\nमुख्य कलाकार – गेस्ट अपियरेंस में दिनेशलाल यादव ‘निरहुआ’ आ आयटम डांस में मोनालिसा का अलावे आदित्य ओझा, काजल राघवानी, अकबर नकवी, संजय पांडे, संजय वर्मा, अयाज खान, प्रकाश जैस, सी.पी. भट्ट, श्रद्धा मिश्रा, गोविंद खत्री, रत्नेश, किशोर नादलस्कर, रजनिका गांगुली आ रोशन सिन्हा. .


टटका खबर, मंगल, वैशाख अमावस्या, 2078 विक्रमी – टटका खबर\nMay 11, 2021 अफगानिस्तान, कश्मीर, कौशाम्बी, चंपारण, जौनपुर, नेपाल, बंगाल, बलिया, रोहतास. सोनभद्र, सुवेन्दू अधिकारी, हिन्दू राष्ट्र, हिमन्त बिस्वा सरना\nपश्चिम बंगाल के नंदीग्राम विधानसभा सीट पर मुख्यमंत्री ममता बनर्जी के पटखनिया देबे वाला भाजपा विधायक सुवेंदु अधिकारी के सभका एकमत राय से काल्ह सोमार का दिने भाजपा विधायक दल के नेता चुन लीहल गइल. एकरा साथही इहो तय हो गइल कि ऊ राज्य विधानसभा में नेता प्रतिपक्ष रहीहें.\nविधायक दल के बइठक में उनुका नाम के प्रस्ताव विधायक मुकुल रॉय रखलन जवना के 22 गो अउरी विधायक समर्थन कइलें. सभका से पूछल गइल कि का कवनो अउर नाम बा जवना पर विचार कइल जाव त केहू कवनो दोसर नाम ना उठावल. जाने जोग बा कि पिछला विधानसभा में महज तीन सीट जीते वाली भाजपा अबकी 77 गो सीट पर जीतल बिया आ कबो राज्य में सरकार चलावे वाला कांग्रेस आ बँबारा गिरोह के सूपड़ा साफ हो गइल बा.\nसुवेन्दु अधिकारी एक जमाना में ममता के दहिना हाथ रहलन आ उनुका ऊ हर तिकड़म के जानकारी बा जवना के इस्तेमाल तृणमूल करेले. लोहा के लोहे से काटे वाला कहावत के साँच करत सुवेन्दु अधिकारी अब पश्चिम बंगाल में भाजपा के ताकत अउरी बढ़इहें आ तबले ममता के नाकिन के दम उखड़ले रहीहें.\nयूपी में योगी आदित्य नाथ आ असम में हिमन्त बिस्वा सरमा का बाद पश्चिम बंगाल में सुवेन्दु के भाजपा नेता बनावल साफ संकेत देत बा कि भाजपा ना त अपना राह से डिगल बिया ना डिगी.\nकाल्हु एगो सादा समारोह में असम के नव निर्वाचित मुख्यमंत्री हिमंत बिस्वा सरमा आ उनुका मंत्रिमण्डल के 14 गो मंत्रियन के पद आ गोपनीयता के किरिया धरावल गइल.\nराष्ट्रीय स्वयंसेवक संघ क पहल पर समाज के विभिन्न वर्गन के सामूहिक प्रयास से बनल कोविड रिस्पांस टीम ‘पॉजिटिविटी अनलिमिटेड – हम जीतेंगे’ एगो व्याख्यानमाला आयोजित करे जा रहल बिया 11 से 15 मई ले चले वाला एह व्याखानमाला में देश के कई प्रमुख लोगन के व्याखायान करावल जाई. कोशिश बा कि देश में एगो सकारात्मक वातावरण बनावल जाय.\nदेश के शेयर बाजारन में काल्हु जम के लिवाली भइला से काल्ह सोमार का दिने सेंसेक्स 296 अंक चढ़ल आ निफ्टी 119 अंक. बाकिर आजु अनेसा बा कि विदेशी बाजारन से मिलत संकेतन का चलते आजु बाजार गिरावट का साथ खुलीहें सँ आ ओकरा बाद देखल जाई कि निवेशकन के रुख का रहत बा. गिरला पर खरीदत बाडें कि गिरावट में शामिल होके बाजार अउरी गिरावल बाड़ें. वइसे एक बात त साफे लउकत बा कि शेयर बाजार आ असली अर्थ व्यवस्था में कवनो नाता नइखे रहि गइल. अर्ठ व्यवस्था कोरोना का चलते गिरावट के राहे जात बा बाकिर बाजार में लिक्विडिटी का बाढ़ का चलते शेयर बाजार उछिलत जात बा.\nनेपाल के संसद में पेश प्रधानमंत्री के पी शर्मा ओली पर विश्वास के प्रस्ताव पारित ना हो सकल. प्रचण्ड दहल ओली से फरका हो गइल बाड़न आ एह चलते ओली का ओर महज 93 गो वोट पड़ल जबकि उनुका खिलाफ 124 गो. भारत के पड़ोसी देश नेपाल में राजनीतिक अस्थिरता के असर भारतो पर पड़बे करी. एक समय दुनिया के अकेला हिन्दू देश रहल नेपाल में भारत के कांग्रेसी सरकारन के अपरोक्ष समर्थन से बँवारा गिरोह बरियार होत चलि गइल आ ओकरा के हिन्दू राष्ट्र से हटा के सेकूलर राष्ट्र बना दीहल गइल. आजु का तारीख में दुनिया में एकहू हिन्दू देश नइखे रहि गइल. गँवे-गँवे भारतो में सेकूलर छूत बढ़ल जात बा. देश के कई राज्यन में हिन्दू अल्पमत में आ चुकल बाड़ें. कश्मीर से हिन्दूवन के लूट-मार-बलात्कार करत खदेड़ दीहल गइल. कांग्रेसी आ बँवारा गिरोह के साजिश का तहत ओकरा के हिन्दू विरोधी ना बता के कश्मीरी पंडित विरोधी बता दीहल गइल आ मानसिक रुप से जाति का टुकड़ा-टुकड़ा में बँटल हिन्दुवन के अब उहे हाल बंगाल में होखे जा रहल बा. जइसे कश्मीर से हिन्दू नर संहार के खबर पर लीपा पोती भइल रहुवे ओही तरह बंगाल में हिन्दुवन पर हो रहल अत्याचार पर मीडिया, राजनीतिक गोल, आ न्यायपालिको चुप्पी साध के बइठल बिया. अगर ई चुप्पी हिन्दुवन के अखरत नइखे त उऩुकर कवनो भविछ्य नइखे बाँचल.\nअफगानिस्तान के दक्षिणी जाबुल प्रांत में इस्लामी आतंकवादी हमला में एगो बस के बम से उड़ा दीहल गइल जवना से 11 जने के ओहिजे मौत हो गइल आ दू दर्जन से अधिका लोग घवाहिल हो गइलें. अतवार देर राति ई हमला भइल रहे.\nसारण जिला के डेरनी इलाका के धनौती गाँव में अपना फूआ किहां आइल दिघवारा इलाका के बसंतपुर गांव के एगो नवही के लाश धनौती गाँव में एगो इऩार से बरामद कइल गइल बा.\nपश्चिम चंपारण जिला के बगहा इलाका के पिपरिया गाँव का लगे तिरहुत नहर का किनारे माटी काटत कुछ मेहारुवन पर भहरा के गिर गइल जमीन के एगो टुकड़ा आ ओकरा नीचे दबा के दू गो मेहरारुवन के मौत ओहिजे हो गइल आ तीन गो घवाहिलन के अस्पताल में भरती करावल गइल बा.\nसोनभद्र के पिपरी इलाका में रनटोला गाँव के लगे एगो बाइक आ कार के टक्कर का बाद कार में आग लाग गइल. एह आदग में बाइक चालक के मौत हो गइल आ पीछे बइठल ओकर मेहरारु के आग में जर के मौत हो गइल.\nसारण जिला के दिघवारा बाजार के लगे एगो फाइनेंस कंपनी के कर्मचारी के गोली मारके करीब साढ़े नौ लाख रूपिया लूट लीहल गइल.\nसोनभद्र जिला के हाथीनाला इलाका में भइल एगो सड़क हादसा में बोलेरो आ ट्रक के बीच भइल टक्कर में एक आदमी के मौत हो गइल आ पाँच लोग घवाहिल हो गइल.\nरोहतास में बंजारी गाँव के एगो आदमी पहिले त अतवार के राति अपना मेहरारु के गरदन दबा के मुआ दिहलसि आ बाद में अपनो फाँसी पर लटक के जान दे दिहलसि.\nबलिया जिला के दुबहड़ इलाका के घोड़हरा गाँव में शादी क के आइल एगो नवही के मौत के मौत अतवार के साँझ बिजली के करंट लगला से हो गइल. 8 मई के शादी भइल रहुवे आ अतवारा का दिने बारात विदा भइल रहुवे. दुलहा ससुरारी से मिलल सामान अपना कोठरी में सजावत रहुवे जब ओकरा बिजली के करंट लाग गइल.\nकौशांबी जिला के पिपरी इलाका के चलौली गाँव से एगो नाबालिग लड़की के अपहरण कर के ले जाए का आरोप में एगो सिपाही के ओकरा भोई आ संघतियन का साथे गिरफ्चार कर लीहल गइल बा.\nजौनपुर जिला के खेतासराय इलाका के पोरईकला गाँव के एगो आदमी के लाश ओकरा कोठरी में फाँसी पर लटकल बरामद भइल बा. पिछला छह बरीस से ऊ अपना परिवार के अलगा हो के अकेलही रहत रहुवे. ओकर मेहरारू बच्चा मुंबई में ओकरा छोट भाई का साथे रहेलें.


Sonia elected National President of AICC for the fourth consecutive term – टटका खबर\nSonia elected National President of AICC for the fourth consecutive term\nThe ruling Congress party has no one suitable to for the presidency of the party so Sonia has been reelected the party President for the fourth term and congressmen says she may continue as the party President for her life as is done in RSS. RSS chiefs are for life. Though they have started handing over the baton in their life time to the choosen one. Sonia too will do the same one day.\nकांग्रेस का संविधान में दू तरह के व्यवस्था बा. आम कांग्रेसी खातिर दोसर आ सोनिया राहुल गाँधी खातिर दोसर. काल्हु सोनिया गाँधी फेर से कांग्रेस के अध्यक्षा चुना गइली. केकरा कुकुर कटले रहे जे उनका सोझा आपन परचा भरीत. अब भाजपा एह बाति के गलत बतावत बिया आ कहत बिया कि त्याग के प्रतिमूर्ती एक बेर कांग्रेस के अध्यक्षो पद छोड़ के देखवती !\nकांग्रेसी एह बात पर आपत्ति जतवले बाड़न आ कहत बाड़न कि हमनी के मरजी, सोनिया के चार बेर अध्यक्ष बनाईं कि चालीस बेर, दोसर बोले वाला के होला ? ठीके कहत बा लोग. ई मामिला कांग्रेस के ह कांग्रेसे के निपटे के बा. आ कांग्रेस में लोकतन्त्र कबो रहल होखे त रहल होखे इन्दिरा गाँधी का बाद कांग्रेस उनका परिवार का बिना ना चल सके. बीच में सीताराम आइल रहन त कांग्रेस के राम नाम सत्य होत होत बाचल रहुवे. सोनियो का करसु, राहुल बाबू पद लेबे के तइयार नइखन आ बिआहल बेटी के घर के संपत्ति सँउपल भारतीय परम्परा का खिलाफ नू होखी.


निबन्ध – पृष्ठ7– Anjoria\nजनवरी 24, 2012 OmPrakash Singh\n(स्मरण – आचार्य गणेशदत्त ‘किरण’) (पाती के अंक 62-63 (जनवरी 2012 अंक) से – 8वी प्रस्तुति) – प्रभाष कुमार चतुर्वेदी (आखिरी पाँच बरिस) कविता केसर का गंध जइसन मादक आ…\nजो दिल खोजा आपना…….\nअप्रैल 1, 2011 OmPrakash Singh\n– प्रभाकर पाण्डेय “गोपालपुरिया” आजु जी बहुत उदास बा. ए उदासी के कारन हम खुदे बानी. हमरा ई लागत रहल ह की भारत में जवन भ्रस्टाचार व्याप्त बा, अंधकार व्याप्त बा,…\nवसंत कहीं नइखे भुलाइल\nमार्च 19, 2011 OmPrakash Singh\n– पाण्डेय हरिराम जाड़ा आहिस्ता से मौसम के गाल चूमलसि त मौसम का रग में गर्मी दउड़ि गइल…. लोग कहल वसंत आ गइल. फगुआ आ गइल. आ आजु साँचहू के…\nनिबन्ध भोजपुरिया लाल सरोकार साहित्य\nअगस्त 6, 2010 OmPrakash Singh\n– संतोष कुमार पटेल भिखारी ठाकुर भोजपुरी माई के एगो लाल मनई में कमाल अइसन पूत के पाके धरती हो गइली निहाल. काहे कि अइसन लोग धरती पर बेर बेर…\nकाहे लिहनी धरती पर अवतार\n– प्रभाकर पाण्डेय “गोपालपुरिया” छोट रहनी तS कई बेर केहू-केहू कहि देत रहल कि ए बाबू अवतारी हउअS का? एकदिन रहाइल ना अउरी हम पूरा गाँव-गिराँव, हित-नात सबके बोलवनि अउरी…


उत्तराखंड नौकरशाही में बड़ा फेरबदल! देर शाम चली IAS तबादला एक्सप्रेस…. - Express News Bharat\nउत्तराखंड नौकरशाही में बड़ा फेरबदल! देर शाम चली IAS तबादला एक्सप्रेस….\nउत्तराखंड शासन ने किये IAS अधिकारियो के ताबदले देखे पूरी लिस्ट….\nTags: #IAS #transfer #उत्तराखंड #uttarakhand\nPrevious अब अल्पसंख्यकों पर मेहरबान हुई योगी सरकार 1.25 लाख बेटियों को शादी के लिए अनुदान ओर छात्रवृत्ति भी….\nNext योगी सरकार का ऐलान छह महीने के अंदर 10000 पैरामेडिकल स्टाफ की होगी…..


जीत के जोश\nकाल्हु एगो शानदार मैच खेल के मुम्बई इण्डियन्स के टीम चेन्नई सुपर किंग्स के एक रन से हरा के चउथा बेर आईपीएल खिताब जीते के गौरव हासिल क लिहलसि.\nमैच के आखिरी ओवर में चेन्नई टीम के9रन चाहत रहुवे जीते खातिर. बाकिर लसिथ मलिंगा अपना एह ओवर में महज सात रन दे के ओकरा के जीत से दूर क दिहलें आ अपना चीम मुम्बई इण्डि.न्स के खिताब दिआ दिहलें. ओकरा पहिले अपना तीन ओवर में मलिंगा 42 रन दिहले रहुवन आ अनेसा रहुवे कि उनका आखिरी ओवरो में अइसने कुछ होखी. बाकिर क्रिकेट आ चुनाव अपना आखिरी पल ले ससपेन्स बनवले राखेला. सलिंगा के आखिरी गेंद पर चेन्नई टीम के दू गो रन बनावे के रहुवे बाकिर मलिंगा के जादूई स्लोवर बॉल यार्कर आपन कमाल देखा दिहलसि.\nचेन्नई का ओर से बल्लेबाजी करत शेन वाट्सन 59 गेंद पर 80 रन बना के ओकरा के जीत का कगार पर चहुँपा चुकल रहुवन बाकिर मलिंगा के ओवर झेलत चउथा गेंद पर दुसरका रन दउड़े का फेर में अपना के रन आउट करा दिहलन. कोढ़ में खाज ई बन गइल कि रविन्द्र जडेजा दुसरका छोर पर फँसल रहि गइलन.


बतकुच्चन  – ८४ – Anjoria\nNov 5, 2012 बतकुच्चन\nगुन आ ग्यान, गुनी आ ग्यानी. के बड़ छोट कहत अपराधा. बाकिर बिना गुन के ग्यान आ बिना ग्यान के गुन ढेर कामे ना आ पावे. गुन आ गुण एक होइओ के एक ना होखे. गुण दोष वाला गुण आ हुनर वाला गुन. अब एह गुन के केहु के गुण मानल जा सकेला बाकिर हर गुण गुन का कामे आवे जरूरी ना होला. कई बेर त कुछ गुण दोष मान लिहल जाला. जइसे कि कवनो आदमी नाट होखे त ई त ओकर गुण भइल बाकिर समाज का नजरिया से ई ओकर दोस हो गइल. एह तरह से देखल जाव त दोसो गुणे होला. दोष गुण के एगो प्रकार होला. गूण से अलग कुछ ना हो सके. बाकिर गुन दोष ना हो सके. आ गुण आ गुन में सबले बड़का फरक एकरे के माने के चाहीं.\nगुनी आ ग्यानी के फरक समुझे खातिर एगो आसान उदाहरण दिहल जा सकेला. जइसे कि ग्यानी वकील कानून जानेला आ गुनी वकील जज के. अब ई रउरा पर बा कि ग्यानी के चुनत बानी कि गुनी के. गुनी आदमी भा औरत के पूछ सभे करेला बाकिर ग्यानी के मान मिलेला. कहल गइल बा कि गुनी ना हेराइल गुनग्यानी हेराइल बा. से एह पूछ आ मान में फरक बा. जइसे कि मान आ मान में. एगो मान सम्मान वाला मान आ दोसरका बाघ के माँद. माँद के भोजपुरी में मान कहल जाला . खैर बात बहकवला के जरूरत नइखे. लवटल जाव सम्मान वाला मान पर. त जेकरा के मान दीं ओकरा के पूछबो करीं जरूरी नइखे ठीक ओही तरह जइसे जेकरा के पूछीं ओकरा के मानो दीं इहो जरूरी ना होला. कर्मचारी के पूछ ओकरा गुन का चलते, हुनर का चलते होला बाकिर ओकरा के मान मिले ई जरूरी ना होला. दबंग लोग त गुनी से बेगार खटावे में माहिर होला. बाकिर ग्यानी के बेगार ना खटावल जा सके. रउरा केहु के कुछ करे ला त मजबूर कर सकीलें बाकिर कुछ सोचे ला ना. सोच आदमी के आजाद करेला, सोचे में ऊ आजाद होला कि का सोचे, कब सोचे आ कइसे सोचे. फेर एह सोच आ चिन्ता वाला सोच में फरक होला. चिन्ता वाला सोच आदमी के घुन तरे खा जाला अगर ऊ सही तरीका से ना सोचे त. सोच के समाधान सोचे से हो सकेला बशर्ते ऊ सही सोच होखे. त एगो सोच समस्या के नाम त दोसर सोच समाधान के.\nसोच पर याद आ गइल सवाचल. कवनो बात के जानकारी लिहल सवाचल हो सकेला. केहु के हाल चाल पूछल सवाचल होला. बोल के जानकारी माँगल सवाचल कहल गइल काहे कि ई वाच्य से कइल जाला. चुपे चोरी जानकारी बटोरल सवाचल ना होखे खुफियागिरी हो जाला. खैर बात होत रहुवे ग्यानी आ गुनी के. ग्यान से विचार होला गुन से आचार व्यवहार. ग्यानी व्यवहारिओ होखसु जरूरी नइखे. अधिकतर मामिला में ग्यानी लोग आचार व्यवहार में कमजोर पावल जालें. गुनी एह मामिला में गुनगर होलें. काहे कि अगर आचार व्यवहार सही नइखे त गुन कामे ना आ पाई. गुन के बात गुनगुनात निर्गुन याद पड़ गइल. निर्गुन माने जवना के कवनो गुन ना होखे. बाकिर निर्गुन एक तरह के गीतो के कहल जाला. खास कर के भजन के एगो शैली ह निर्गुन. बाकिर निर्गुनिया नेता के सबले बड़का गुन होला कि ऊ घोटाला करे जानेला. आ अब त ओकर मान एह पर टिक गइल बा कि कतना बड़का घोटाला कइलसि. अगर कवनो नेता पर पचास सौ लाख घोटाला के आरोप लगावे क बा त वकील पहिले से तइयार राखीं. काहे कि ऊ रउरा पर मानहानि के मुकदमा कर सकेला. अतना बड़ नेता पर अतना छोट घोटाला के आरोप !\nकांग्रेस खातिर टर्निंग प्वायंट


टटका खबर, 21 फरवरी 2017, मंगल – टटका खबर\nयूपी के प्रतापगढ़ जिला के महेशपुर गांव से तीर्थयात्रियन के ले के झारखंड में देवघर जात एगो बस के टक्कर रोहतास जिला के शिवसागर इलाका में मंगल देर रात नेशनल हाईवे का किनारे खड़ा ट्रक से हो गइल. एह हादसा में तीन जने के मौत ठाँवे प हो गइल आ 13 गो अउर लोग घवाहिल हो गइले. एहमें पाँचगो मेहरारुओ बाड़ी सँ.\nगाजीपुर कोतवाली पुलिस अपराध शाखा का साथे मिल के रौजा तिराहा से एगो 12 हजार रुपिया के इनामी बदमाश विजय कुमार यादव के गिरफ्तार क लिहलसि. ओकरा लगे से एगो तमंचा आ दू गो कारजूसे म्लल बा.\nकुशीनगर के पटहेरवा इलाका में भइल एगो सड़क हादसा में नदवाँ गाँव के9बरीस के एगो लईका के मौत हो गउवे. लइका स्कूल से छुट्टी भइला का बाद साइकिल से घेर आलत रहल जब एगो ट्रैक्टर-ट्राली वाला ओकरा के धक्का मार दिहलसि.\nसंतकबीरनगर जिला पुलिस खलीलाबाद कोतवाली इलाका के गोलाबाजार में सीताराम सर्राफ के दुकान परछापा मारे चहुँपल दू गो फर्जी आयकर अधिकारी समेत छह जने के गिरफ्तार क लिहलसि. एहीमें एगो खाकी वर्दी पहिरले मेहरारुओ रहल. एकनी के चाल ढाल से लोग के कुछ लोचा लागल त एहनी के घेर लीहल लोग आ पुलिस बोलवा लीहल.\nमिर्जापुर के कछवां इलाका में अपना घर के सोझा के इनार में गिरला का बाद 65 बरीस के एगो बूढ़ के मौत हो गइल.\nसारण जिलेा के भगवान बाजार इलाका के काशीबाजार मुहल्ला में रहे वाला डाक्टर मरद मेहरारू डा.के.एम.दुबे अउर डॉ किरण ओझा से रजिस्टर्ड चिट्ठी भेज के दस लाख रुपिया रंगदारी माँगल गइल बा. एह चिट्ठी का साथे पांच गो बदमाश आपन फोटउओ भेजला बाड़न स आ गरखा में रुपिया चहुँपावे के कहले बाड़न स. दूनू डाक्टर छपरा सदर अस्पताल में पदस्थापित बाड़ें.\nमऊ के सरायलखनसी इलाका में कार अउर टैंकर के टक्कर में कार प सवार परदाहा के एगो आदमि का मौत हो गइल आ दू जने अउर घवाहिल हो गइलें. ई लोग तिलक समारोह में शामिल भइला का बाद लवटत रहल जब मोहम्मदाबाद मे सामने से आवत नगर पालिका टैंकर से टक्कर हो गइल,\nबलिया जिले के उभांव में भइल सड़क हादसा में एगो बूढ़ मेहरारु के मौत हो गइल आ ओकर अधबूढ़ भतीजा घवाहिल हो गइल. मऊ जिला के बेलौझा गांव के साठ बरीस उमिर के रामचंद्र पाण्डेय अपना अस्सी बरीस के फुआ के मोटरसाइकिल से ओकरा गाँवे कुण्डैल चहुँपावे जात रहलन जब अखोप चट्टी का नियरा सोझा से आवत एगा गाड़ी उनुका मोटरसाइकिल के धक्का मार दिहलसि.\nTags: गाजीपुर, बलिया, मऊ, मिर्जापुर, रोहतास, संत कबीर नगर, सारण


शासन चलावल, बच्चा पालल आ दूध उबालल बिना खड़ा भइले ना हो पावे ( बतकुच्चन – १२७) – Anjoria\nसितम्बर 24, 2013 बतकुच्चन\nगंगा, तिरंगा, नवरंगा, बहुरंगा, एकरंगा, लफंगा, भिखमंगा, लंगा, आ दंगा.\nतिरंगा आ बहुरंगा आबादी वाला अपना देश में गंगा के महत्व बहुते बा. बाकिर गंगा के खासियते में एगो अइसन गुन लुकाइल बा जवना के केहू बढ़ियो कह सकेला त केहू खराबो. जइसे कि गंगा अपना में सगरी कुछ बहा समा ले जाली आ ओकरा बावजूद उनुका पवित्रता में, उनुका सम्मान में कवनो कमी ना आवे. गंगा के एही खासियत के कुछ लोग नाजायजो फायदा उठावेला आ आपन सगरी कचरा उनुके में बहवा देला अपने पवित्तर बनल रहे खातिर. देश के राजनीतिओ अइसने गंगा हो गइल बा जवना में सबकुछ समाइल जात बा आ राजनीति के भिखमंगा, लफंगा एह बहुरंगा नवरंगा देश के एकरंगा बनावे के कोशिश में लागल बाड़ें. एहिजा एकरंगा कवनो धार्मिक एका के नइखीं कहत, सभका के एके पाला में डाल लेबे के कोशिश के कहत बानी. काहे कि एकरंगा विशेषणो होला आ संज्ञा रूप में लाल कपड़ो के कहल जाला. हरियर, आसमानी, नीला, सफेद, करिया, भगवा के एकरंग होखला का बावजूद एकरंगा ना कहाव.\nपिछला दू हफ्ता से अधिका ले देश के बड़का प्रदेश, गंगा के मैदान के देश उत्तर प्रदेश फिरकावाराना आग में जरत बा. आ एकर दोस बस राजनीति में आइल लफंगई, नंगई के दिहल जा सकेला जे अपना फायदा ला समाज के टुकड़ा टुकड़ा बाँट अपना बखरा में बड़हन टुकड़ा समेटे के कोशिश करे में लागल बा. दंगा से दंग हो जाए के चाहीं प्रशासन के बाकिर एहिजा वइसन कुछ नइखे लउकत. प्रशासन एह दंगा से दंग नइखे ओकरा सब कुछ के जानकारी पहिले से बा आ ऊ सब कुछ जानत समुझत आपन खेल खेले में लागल बा. बापे पूत परापत घोड़ा, बहुत नहीं त थोड़ा थोड़ा वाला अंदाज में बबुआ अपना बाबूजी के कान काटे में लागल बाड़ें.\nकुछ दिन पहिले इहे प्रशासन आपन पराक्रम देखावत परिक्रमा रोक दिहलसि काहे कि ओकरा के रोकल सहज रहे आसान रहे. बाकिर दू गो नवहियन के घेर के मारे वाला अपराधियन के काबू करे में, ओकनी के गिरफ्तार करे में ओकर कवनो रुचि ना रहल. सोचलसि कि मामिला जइसे तइसे शांत हो जाई. बाकिर मामिला हाथ से बेहाथ हो गइल. राज्यपाल तक के लिखे के पड़ल कि सरकार आपन काम समय पर ना कइलसि आ छोट मोट मामिला बड़हन बन गइल. शरम के बात होखे के चाहीं कि एह दंगा के रोके में परिक्रमा रोके वाला पराक्रम कामे ना आ सकल आ सेना बोलावे पड़ल. पहिला बेर गाँवन के हालात काबू में करे ला सेना के गाँवन का बीच मार्च करे के पड़ल. संतोष बस अतने बा कि मामिला काबू में आ गइल बा आ अब हालात सामान्य होखे लागल बा. बाकिर अगर रीति नीति ना बदलल त कहिया ले ? वोट के एह लंगन, भिखमंगन, आ लफंगन के राह प ले आवल अतना आसान बा का? तसला में राखल दूध चुल्हा पर चढ़ल फफनाए का कगार पर बा. अबगे शांत लउकत बा अबहिए फफना उठी. शासन चलावल, बच्चा पालल आ दूध उबालल बिना खड़ा भइले ना हो पावे. नजर एने से ओने भइल कि मामिला बिगड़ल.\nबा अतना धीरज?\n(१५ सितंबर २०१३)\nई अतते कबले (बतकुच्चन – १२६)\nOne thought on “शासन चलावल, बच्चा पालल आ दूध उबालल बिना खड़ा भइले ना हो पावे ( बतकुच्चन – १२७)”\nसितम्बर 25, 2013 को 4:03 अपराह्न पर\nबहुत नीमन लागल राउर


Atma Kumar Sharma's Page - JaiBhojpuri.com\nAtma Kumar Sharma\nBlog PostsDiscussions (1)EventsGroupsPhotosPhoto AlbumsVideos Atma Kumar Sharma's Likes Atma Kumar Sharma's Page\nशशि कुमार सिंह (SHASHI) leftacomment for Atma Kumar Sharma"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 10, 2012Rajeev Mishra "राजीव भोजपुरिया" leftacomment for Atma Kumar Sharma"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 10, 2011Atma Kumar Sharma replied to Team Admin's discussion जय भोजपुरी परिवार के वर्षगांठ समारोह 17 जुलाई 2010 के दिल्ली में - कार्यक्रम संबंधी प्रस्ताव/सुझाव आमंत्रित बा"जय भोजपुरी!!!!!!!!!!!!!!!!!"Jun 28, 2010जय भोजपुरी leftacomment for Atma Kumar Sharma"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"May 8, 2010नबीन भोजपुरिया ( NB ) leftacomment for Atma Kumar Sharma"प्रणाम आ जय भोजपुरी\nजय भोजपुरी"May 8, 2010Atma Kumar Sharma updated their profile photoMay 7, 2010Atma Kumar Sharma is nowamember of JaiBhojpuri.comMay 7, 2010 Welcome Them! RSS\nGopal Ganj, Bihar\nI'maObediant\nAt 8:23pm on August 10, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 10:33am on August 10, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:57am on May 8, 2010, जय भोजपुरी said… प्रणाम ,जय भोजपुरी\nजय भोजपुरी At 2:29am on May 8, 2010, नबीन भोजपुरिया ( NB ) said… प्रणाम आ जय भोजपुरी